
Ainstitui un comision,encabesa pajane Figaroa-Semeleer 

Pa garantisa implementacion di 
tur recomendacion di Comision 
Nacional di Finanza Publico w 


Den e prome kwartaal di 2008 WEB Aruba 

N.V. haci un ganashi di 7.7 miyon (larin •> 


Nos beyezanan cu a destaca a yega Aruba 



FAMIA, amistad y prensa, tabata ay- 
era na Aeropuerto Internacional Reina 
Beatrix pa yama bon bini n’e beyezanan 
cu a caba di “bari” cu varios premio na 
Republica Dominicana. E certamen aki 
a tuma lugar siman pasa na Santo Do- 
mingo, y diasabra anochi a culmina unda 
e hobencitanan di The Chaz Modelling 
& Talent School, cu a logra asina tanto 
pa nan y nos dushi pais Aruba.Chaz 
Models ta gradici e mayornan y Memco 


pa nan cooperacion. Pabien na tur cu un 
bez mas a yuda tene Aruba su nomber 
halto den exterior. Pabien Aruba!! E 
Titulonan logra tabata: Josienne Ma¬ 
duro: Baby Model Internacional 2008 y 
e Mihor Trahe Tipico; Rudyanne Lejuez: 
la.Finalista Mini Modelo Internacional 
2008 y e Mihor Trahe Tipico; Kimberley 
Hernandez: la. FinalistaLittle Beautiful 
Of The World 2008 y Whitney Gutierrez: 
Miss Teen Model Internacional 2008. 

A institui un comision, encabesa pa Jane Figaroa-Semeleer 

Pa garantisa implementacion di tur recomendacion di 
Comision Nacional di Finanza Publico 


DI acuerdo cu recomendacionnan di 
e raport di “National Commission on 
Public Finance” (NCPF) of conoci como 
Comision Nacional di Finansa Publico, 
cu e propio Presidente di Banco Central, 
Hasalani Mehran mes a presidi, tocante 
“Sound Public Finance and Public Ac- 
countability in Aruba” (Finanza Publico 
Sano y Responsabilidad Gubernamental 
na Aruba), Gobierno tambe ta haciendo 
preparacion pa cambia e Ley di Pre- 
supuesto, cual lo mester duna apoyo 
institucional adicional pa consolidacion 
fiscal, dor di impone un mayor disciplina 
fiscal, mehora e maneho fiscal, y reforsa 
e marco 
fiscal. 

Di acuerdo cu un otro recomendacion di 
NCPF, Departamento di Finanza (DF) y 
Banco Central (BCA) a cuminsa na 2008 
cu reunionnan periodico. DF y BCA ta 
discuti mensualmente puntonan clave 
relaciona cu Gobierno su operacionnan, 
incluyendo monitoreo di e planificacion 


financiero, maneho di liquidez, y di- 
namica di debe. 

E discusionnan regular aki ta promove 
e coordinacion di e maneho monetario 
y fiscal pa un posicion sostenibel di bal- 
ansa di pago y pa frena e inflacion. 
Fuera di esaki, BCA y DF ta trahando 
hunto pa mehora e analisis actual di fi¬ 
nanza di Gobierno, dor di transforma su 
gastonan riba base “cash”, den gastonan 
riba base “cash” ahusta. 

Segun e ultimo sistema, e cambio den 
pagonan atrasa ta wordo asigna n’e 
componentenan respectivo “riba di e 
lina”, y ta pues comparabel cu cifranan 
presupuestario riba asina yama “accrual 
basis”. E trabao aki ta den progreso, pero 
e resultado lo conduci na un formato ofi- 
cial pa raporta e realisacion financiero 
di Gobierno. Esaki lo haci mas acesibel, 
un comparacion entre e cifranan realisa 
y e presupuesto y e lo haci posibel pa 
controla implementacion di e NCPF su 
recomendacionnan. 


Pa garantisa implementacion di tur re¬ 
comendacion di e “National Commission 
on Public Finance”, Conseho di Minister 
a dicidi di institui un comision di experto 
encarga cu vigilacion di e progreso den e 
area aki, en particular e logro di un pre¬ 
supuesto balansa na 2009, como tambe 
e trabao preparatorio relaciona, pa anera 
legalmente norma y proceduranan pa un 
maneho financiero solido. 

Sra. Jane Figaroa-Semeleer, Directora 
Ehecutivo di BCA, lo presidi e comision. 
DF lo tin e Vice Presidencia y lo comparti 
e posicion di Secretario cu BCA. E Sec- 
retario di Conseho Social y Economico, 
Departamento di Asunto Economico, 
Comercio y Industria 
(DEZHI), y AIB Bank N.V. (AIB) tambe 
ta representa den e comision aki. 
Ministerio di Finanza di Hulanda lo 
nombra un observador p’e comision 
aki. 

Cada 3 luna e comision ta informa Minis¬ 
ter di Finanza y Asunto Economico, Nilo 



Swaen tocante su tareanan y e progreso 
di e implementacion di e recomenda¬ 
cionnan. 

Tur e pasonan aki cu Gobierno a tuma ta 
pasonan necesario pa logra den futuro 
cercano un consolidacion fiscal, segun 
Presidente di Banco Central, Hasalani 
Mehran. 


Rudy Lampe no ta sincero cu pueblo 

Tin parlamentarionan di AVP cu no ta bai Parlatino pero no ta haci politica barata cu esaki 



PARLAMENTARIO Arthur Dowers a comenta riba 
e propisicion di RED cu a wordo rechaza pa e otro 3 
fraccionnan den Parlamento riba para tur viahe pa 


Parlatino te december di e ana aki pa asina eumpli cu 
e peticion di Gobierno pa reduci gastonan cu 5%. 
Segun Dowers ayera den Parlamento fraccion di AVP 
a bai di acuerdo pa corta mei miyon den presupuesto 
di Parlamento y esaki debi cu Parlamento no a haci 
diferente trabou cu tabatin planea den plan di maneho. 
Pesey a resta placa cu por wordo poni disponibel pa 
Gobierno eumpli cu e areglo cu e tin cu e sindicatonan 
pa paga indexering. 

E ta mustra cu Parlamento a coopera y a contribui, pero 
sinembargo e ta considera cu Parlamento no ta esun 
promer yama pa haci’e. Esaki debi cu Parlamento su 
presupuesto ta dirigi riba funcionamento di control riba 
Gobierno y Gobierno su presupuesto ta dirigi riba ehe- 
cusion di maneho. Pesey e ta bisa cu Gobierno mester 
hiba un maneho responsabel pa evita cu situacionnan 
asina sigui presenta. 

Riba e proposicion di Rudy Lampe, Arthur Dowers a 
bisa cu e ta haciendo un politica barata cu e discusion 
di viahamento pa Parlatino. Aki el a menciona cu frac¬ 
cion di AVP tin 3 parlamentario cu nunca a biaha pa 
reunion di Parlatino, esta Mike Eman, Mike de Meza y 
Arthur Dowers mes. 

Dowers a menciona cu nan no ta bai, pero nan no ta 
cana bisa tur caminda cu nan no ta bai Parlatino cu 


nan ta gasta menos placa pasobra nan no ta kere cu 
esaki ta algo cu mester haci politica barata eune. “Nos 
no ta bai pasobra nos ta sinti cu e otro personanan di 
nos fraccion cu si ta bai ta atendiendo e comisionnan 
cu ta mas importante pa nos y cu nan ta haciendo un 
trabou bon”. 

E ta considera cu na momento cu un politico bin di- 
lanti y duna e impresion cu fraccion di AVP lo a bai di 
acuerdo pa no corta riba e presupuesto di viahamento 
ta un mentira grandi y cu e fraccion aki tin 4 ana caba 
ta cortando riba presupuesto di viahamento. Rudy 
Lampe ta haci esaki su so y fraccion di AVP ta haci’e cu 
mas di 3 miembro di fraccion, es decir cu AVP ta con- 
tribuyendo substancialmente na reduccion di gastonan 
di Parlamento. 

Parlamentario di AVP ta considera cu si ssigui hunga po¬ 
litica barata pa haya aigun voto no lo hiba Parlamento 
dilanti y cu nan debe pueblo un Parlamento cu ta fun- 
ciona profesionalmente y cu por controla Gobierno. 
Finalizando e ta bisa cu loke Sr. Rudy Lampe mester 
haci ta bira hopi mas serio den esfuerzonan cu e ta 
haciendo y cu Dowers mes a bise den Parlamento cu 
si e kier bai pafor y bisa cu e no ta bai biaha pa bisa 
tambe cu tin mas hende cu no ta bai biaha y asina 
mustra sinceridad. 

Na 2007, e ganashi den prome kwartaal tabata 4.4 miyon 


Na 2008, WEB Aruba N.V. riba 
mesun periodo a haci un ganashi 
di 7.7 miyon florin 



DOCUMENTONAN cu ayega 
di mesa di redaccion di AWE- 
Mainta ta mustra cu reciente- 
mente WEB Aruba N.V. a ricibi e 
resultado di operacion di prome 
kwartaal di e empresa. 

Y e cifra aki ta mustra cu e com- 
pania tabatin un bon ganashi 
caba. E ganashi aki cu ta papia 
di dje, ta despues di kita tur e 
gastonan envolvi. 

Den un parti di e documento 
por lesa cu ta haci un compara- 
cion cu e cifranan di 2007. Y e 
cifra ta mustra un aumento di 
e ganashi. 

Segun e datonan aki, den e 
prome kwartaal di 2007 e ga¬ 
nashi tabata un poco mas cu 4.4 
miyon florin. Awor si mira tur e 
aumentonan cu tabatin den prijs 
mundial y e hecho cu Gobierno 
ta bisa di ta subsidia un parti di 


e gasto relaciona cu e aumento 
di prijs di combustible, por bisa 
cu asina mes e ganashi neto di 
2008, su prome kwartaal, ta 7.7 
miyon florin. 

Mas ariba den e documento 
tambe por lesa cu e entrada 
cu WEB Aruba N.V. a haya di 
benta di coriente den e prome 
kwartaal tabata 64.5 miyon flo¬ 
rin mientras cu e entrada ricibi 
for di benta di awa tabata 34.9 
miyon florin. 

Esaki combina cu aigun otro en¬ 
trada, loke cu WEB Aruba N.V. 
a haya na entrada bruto tabata 
un poco mas cu 100 miyon den 
e prome kwartaal di 2008. 

For di e ultimo cifra ey a bay 
na deduci e diferente gastonan 
manera di operacion cu ta 90 


miyon florin. Di e 90 miyon 
florin aki por a nota cu e gasto 
di mas grandi ta 64.5 miyon cu 
tin håber cu e fuel cu ta wordo 
cumpra y e di dos gasto mas 
grandi t’esun di personal cu ta 
algo mas cu 10 miyon florin. 

Si haci un comparacion cu e 
cifra di e prome kwartaal di 
2007, anto e gastonan di fuel a 
subi dobel mientras cu esun di 
personal a subi cu mas o menos 
1 miyon florin. 

Pues e pregunta cu ta surgi ta si e 
ganashi no por ta menos p’asina 
e dolor di e pueblo, ora di paga 
recibo di awa, no por ta menos. 
Y ainda falta pa mira cuanto 
t’e ganashi cu N.V. ELMAR ta 
haci. Di pronto, mescos cu den 
e caso di WEB Aruba N.V., nos 
por haya e informacionnan aki 
den nosP.O. Box. 


Por lo pronto Algemene 
Rekenkamer no lo tin 
presidente 

Ainda no a logra yega na un consensus 



AYERA Parlamento lo mester a trata nombracion di e presidente 
nobo di Algemene Rekenkamer, pero e reunion aki atrobe a ser 
suspendi ya cu e partidonan no a yega na un consensus ainda. 
AWEMainta a haya informacion manera a presenta den nos 
edicion di ayera cu AVP y MEP a haya otro caminda lo a presenta 
J.d.V. como candidato, pero a resulta cu esey no ta e caso. 
Manera ta conoci despues cu e candidatura di L. Marval a keda 
rechaza aigun luna atras y basa riba un carta di Controlaria Gen¬ 
eral mes pa Parlamento mes apunta un candidato, den Comision 
Central a lanta un Petite Committee consistiendo di un represen- 
tante di cada fraccion, cu excepcion di esun di RED cu a bisa cu 
e no lo participa den esaki. 

E comision aki lo mester a presenta e posibel candidatonan, pero 
un biaha mas, no a yega na un consensus pa asina por tin un re¬ 
union publico dia 4 di juli, esta dianierna ultimo. 

Ta parse cu despues e fraccionnan mas grandi den Parlamento 
finalmente a yega na un candidato, y asina e Petite Committee 
a keda disolvi, pero ayera mainta a resulta cu e candidato aki 
tampoco ta carga aprobacion di fraccion di AVP. Mirando esaki, 
e reunion di ayera a keda suspendi y a yama un Comision Central 
caminda a haci e peticion pa e Petite Committee haci un ultimo 
esfuerzo pa haya otro den e buskeda di e candidato pa presiden- 
cia di Controlaria General. E peticion a bai pa no mas tarda un 
siman despues di reces presenta un candidato cu finalmente lo 
por ocupa e posicion importante aki. 

Esey kiermen cu por lo pronto Aruba ko keda sin un presidente 
pa Algemene Rekenkamer. 



YOUR WAY! 

Di acuerdo cu Banco Central, repasando 2007 

Pa logra un presupuesto balansa na 2009, Gobierno mester 

bin cu medidanan restrictivo adicional 

Loke no ta realisabel cu e Gobierno aki 


SINEMBARGO , ora cu 

analisa e presupuesto 2008 
ta resulta cu pa logra un pre¬ 
supuesto balansa na 2009, 
Gobierno tin di tuma medi¬ 
danan restrictivo adicional. 
Por ehempel, mester tuma 
paso inmediato pa ataca e 
problemanan financiero di e 
Seguro Medico General (AZV) 
cu a surgi atrobe. 

AZV mester re-evalua su pa- 
tronchi di entrada y di gasto- 
nan pa, den un plazo masha 
cortico, atende su problema 
financiero como tambe solu- 
ciona esakinan na un forma 
structural, segun Hasalani 
Mehran, Presidente di Banco 


Central. 

Ademas, ta imperativo pa 
Gobierno intensifica e control 
riba su gastonan pa cu bienes 
y servicio, y limita crecemento 
den gastonan di personal, dor 
di reduci personal di e aparato 
publico y dor di implementa 
revicionnan adicional den e 
sistema di pensioen di amb- 
tenaar. 

E medidanan aki, aunke di- 
ficil, ta esencial pa logra un 
proporcion di debe compara 
cu e GDP di 40.0% y pa haci 
posibel pa Gobierno mantene 
finanza publico sostenibel den 
futuro. 

BCA a sigui concentra su mes 
tambe riba mantene stabili- 


dad y integridad di e sistema 
financiero di Aruba. Pa cu 
esaki a continua cu e supervi¬ 
sion enfoca riba riesgonan di 
institucionnan financiero bao 
di supervision di BCA. 

Un mehoracion grandi a tuma 
lugar durante ananan dor di 
expande e sistema di supervi¬ 
sion pa inclui otro partinan di 
e sector financiero tambe. 
Sinembargo, den bistå di e 
standardnan internacional pa 
regulacion di e sector finan¬ 
ciero y supervision di esaki y 
e combatimento di labamento 
di placa y financiamento di 
terorismo, ta importante pa 
amplia e alcance di e supervi¬ 


sion di BCA pa inclui tambe 
companianan di trust y bol- 
sanan di balor. 

E ultimo particularmente 
debi n’e bolsa di balor elec- 
tronico cual recientemente 
a keda estableci na Aruba. A 
haci aigun modificacionnan 
den e proyecto di Ordenansa 
Estatal tocante Supervision 
di Companianan di Trust a 
base di comentario cu a ricibi 
for di e 
sector. 

Dicho modificacionnan ta ac- 
tualmente den e proceso leg¬ 
islativo, mientras un proposi- 
cion di ley, pa trece bolsanan 
di balor bao e supervision di 
BCA, a keda traha. 


Fuera di esaki BCA ta trahan- 
do proposicionnan pa reforsa 
ordenansanan cu tin di haci 
cu supervision di e sector ban- 
cario y e sector di seguro. 

E proposicionnan definitivo 
mester keda presenta na Min¬ 
ister di Finanza y Asunto Eco- 
nomico, Nilo Swaen prome 
cu final di 2008 pa aproba- 
cion. A fiha e fecha desea aki, 
p’asina por tene cuenta cu e 
resultadonan di e evaluacion 
di e follow-up di e ‘Offshore 
Financial Center (OFC)’ di 
IMF, cual a tuma lugar na 
mei 2008 bao auspicio di su 
‘Financial Sector Assessment 
Program’. 


Sin ta presente, trio di Latino cu a horta varios 
cuidadano a keda condena na 1 ana di prison 

Huez a cuestiona, con Huez 
Comisario por a laga e hendenan 


aki ba 

UN trio di Latino - dos homber 
y un muher - den e prome 
kwartaal di e ana’ki e man¬ 
era di pasa raspa aki na Aruba, 
tratando di horta mas tanto 
placa posibel. Pero pa nan mala 
suerte Recherchenan local a 
traha masha liher y a logra pone 
man riba e trio prome cu nan 
por a bandona Aruba. 

Loke cu nan a horta - di cartera 
y tas di nan victimanan - a sur- 
pasa 20 mil florin (entre florin 
y dollars). 

Lamentable ta cu e trio a wordo 
laga liber, riba ordo di Huez 
Comisario y nan no ta paga 
p’e delito cu nan a comete. E 
castigo cu Corte di Husticia a 
impone riba nan lo keda colga 
riba nan cabes, pero esaki sigur 
no tin sentido ya cu Aruba nan 
lo no bolbe hamas. 

E acusadonan ta Monica Pavon 


V sin wordo 

Pacheco, José Castanjeda Ortiz 
y Juan Rivera y nan ta wordo 
acusa cu durante dos dia den 
luna di maart di e ana’ki nan 
a pasa raspa cartera di ciuda- 
danonan. 

Tres di e cuater victimanan 
tabata presente den Corte pa 
haci un demanda pa haya nan 
placa bek. 

For di uno a horta un cartera 
y a usa e tarheta pa saca 500 
florin; for di otro a bay cu un 
cartera cu 100 florin, y e di tres 
victima a perde un saco cu 10 
mil florin den dje (su salario, 
downpayment pa compra di un 
auto y placa di sam). 

Ademas di e tresnan aki, tambe 
nan a horta algo mas cu 11 mil 
dollar for di otro persona (placa 
di un negoshi). 

Loke cu a keda confisca tabata 
den florin, dollars y euro cu 


huzga 

ta yega alrededor di 20 mil 
florin. 

Durante tratamento di e caso 
mes Huez a bisa cu e lo mira pa 
parti den un forma husto bao di 
e victimanan, e placa cu a logra 
confisca di e trio Latino. 

Loke si a wordo cuestiona du¬ 
rante tratamento di e caso ta 
cu Huez Comisario a laga e 
hendenan aki bay prome cu e 
caso a bini dilanti. 

“Pakico el a hacie, mi no sa; e 
lo tin su motibonan,” ta loke 
Fiscal encarga cu e caso a bisa. 
Mirando tur e datonan, el a pidi 
un castigo di 12 luna incondi- 
cional. 

Huez a bay di acuerdo tambe cu 
e demanda. Y tambe pa reparti 
e placa bao di e victimanan. Y 
loke cu resta lo wordo manda 
pa e trio, manera nan abogado 
mr. Lopez a pidi. 


Monica Kock: 

Aruba a logra su Status 
Aparte danki na sosten di 
ta miembro di Parlatino 

MONICA Kock comentado riba e rechazo na e proposicion di 
Rudy Lampe den Parlamento riba para tur viahe pa Parlatino di 
awor pa december y asina por cumpli cu e peticion di gobierno 
na tur departamento pa reduci gastonan cu 5% pa por cumpli 
cu pago di indexering a bisa lo siguiente. 

El a cuminsa na bisa cu loke Rudy Lampe ta bisa no ta corecto y e 
deseo di Lampe ta esey pasobra e no ta bai Parlatino pasobra e no 
ta considere importante. Pa lider di MPA reunionnan di Parlatino 
ta masha importante y ta considera cu Lampe nunca a bai Parla¬ 
tino y dr di esey e no por duna comentario si e reunionnan aki ta 
importante of no. aki el a duna e ehempel di un reunion cu tabatin 
riba energia alternativo, caminda cu a haya informacion hopi 
valioso ya cu por tende con e diferente paisnan ta atendiendo cu 
e situacion di crisis di energia y esaki ta algo hopi positivo ya cu 
por duna idenanan di kico por haci na Aruba tambe. 

Mas aleu Kock ta di opinion cu pueblo no ta wordo informa 
corectamente di loke ta pasa eynan. Den presupuesto 2008, se¬ 
gun e ta bisa, Parlamento a demostra cu ta corta gasto caminda a 
spaar 16%, banda di esey awor ta bai corta atrobe cu 4%, es decir 
na final por bisa cu Parlamento a entrega 20%di su presupuesto 
pa 2008 y Monica Kock ta considera cu esaki ta un bon ehempel 
cu Parlamento ta duna. 

Continuando riba e tema di Parlatino, Monica Kock ta mustra cu 
si no tabata pa esaki Aruba no lo a yega nunca su Status Aparte, 
pasobra ta dor cu nos ta miembro di Parlatino a logra drenta na 
Hulanda y Union Europeo pa trese cambio y awor como Parlatino 
ta atende reunionnan di Parlamento Europeo. 

Importancia di Controlaria General ta masha grandi y pesey 
mester di unanimidad pa nombracion di su miembronan 


DURANTE conferencia di 
prensa di partido AVP, Otmar 
Oduber comentando riba e 
situacion di nombracion di dos 
miembro nobo pa Controlaria 
General, a bisa cu den prensa 
poco poco ta cuminsa specu- 
lacionnan. E ta di opinion cu e 
discusion aki mester ta pafor di 
e discusion publico. 

Pa reenforza su posicion el a 
mustra riba importancia di 
Controlaria General, cual e 
unico organo cu miembronan di 
Parlamento tin pa por controla 
y vigila Gobierno como organo 
di conseho pa Parlamento. 
Partido AVP hopi bes tabatin 
critica riba e operacion di Con¬ 


trolaria General caminda ta 
haya falta di estudionan, rap- 
portnan y investigacionnan cu 
tin cu wordo haci riba gobierno 
actual en bes di keda pega den 
asuntonan di pasado y cu por ta 
ya nan a wordo controla y vigila 
un of dos bes. 

E peso cu nos constitucion ta 
prescribi pa cu nombracion di 
miembronan di Controlaria 
General ta un muestra di e im¬ 
portancia y necesidad pa tin un 
unanimidad practicamente ora 
scohe miembronan pa forma 
parti di un college asina im- 
portante (mester di 2/3 parti di 
Parlamento pa aprobacion). 

Pa e motibo ey a tuma e tarea pa 


discuti den un comision oficial 
di Parlamento cu lo mester en- 
trega un conseho na comision 
central den e dianan venidero 
pa di e forma ey den reunion 
publico por manda e nomber- 
nan di esnan cu Parlamento ta 
sugeri pa asumi e responsabili- 
dad tanto como presidente y 
plaatsvervangend lid di Contro¬ 
laria General, Otmar Oduber a 
finaliza bisando. 

REDACCION: Mientras tanto 
por bisa cu no a yega ainda na 
ningun consensun y e comision 
oficial lo tin espacio te 1 siman 
di reces pa presenta nomber di 
e posibel canditonan den Comi¬ 
sion Central. 



RED ta lamenta cu no a haya sosten pa proposicion di para tur 

viahe pa Parlatino di awor pa december 


DEN cuadro di e carta cu 
Gobierno a manda pa difer- 
ente di su departamentonan 


caminda ta pidi pa corta nan 
presupuesto cu 5% pa asina 
por honra e acuerdo riba in- 


dexering cu a firma cu sindica- 
tonan, Rudy Lampe di fraccion 
di RED a propone pa cumpli cu 


e peticion aki mediante stop- 
mento di tur viahe pa Parlatino 
for di awor te cu december. Di 


e forma aki lo spaar casi 200 
mil florin cu tin den pot ainda 
pa e viahenan aki. 

E proposicion di fraccion di 
RED pa para tur viahe di awor 
pa december pa ‘Paranda La¬ 
tino’ no a haya sosten di nin¬ 
gun di e otro tres fraccionnan 
cu mas bien a bai di acuerdo 
pa pidi un privilegio pa Parla¬ 
mento por corta menos gasto 
pa por sigui cu e viahenan pa 
Parlatino. 

Segun Rudy Lampe, fraccion 
di RED ta e unico cu a desap- 
roba e proposicion cu a drenta 
pa Parlamento corta gasto 
pero menos cu 5%, e otro 3 
fraccionnan si a aproba esaki. 
Lampe ta haya esaki hopi lam- 
entabel, pasobra kier a manda 
un sehal cu nan ta di acuerdo 
cu Gobierno cu en bes di bai 
fia placa ta corta gasto pa por 
cumpli cu e compromiso cu 
empleadonan publico. E ta ex- 
presa cu Parlamento mester ta 
e ehempel y corta 5% manera 
tur otro departamento. 

Contrario na declaracionnan di Minister Booshi Wever 

AVP nunca por ta contra di desaroyo 
tecnologico di medicina na Aruba 



ARTHUR Dowers, Parlamentario di AVP den 
conferencia di prensa a duna un reaccion riba 
desaroyo di hospital na San Nicolas. 

Siman pasa a papia riba e centro cardiologico na 
San Nicolas, cual a haya reaccion emocional di 
Minister Wever kende a bisa cu esnan di AVP ta 
jaloers pasobra e kier traha un proyecto na San 
Nicolas. 

Dowers a mustra riba e hecho cu AVP semper 
a stimula desaroyo tecnologico den medicina 


na Aruba y semper ta pro di esaki. Loke AVP ta 
lamenta ta cu e mesun minister aki cu den pasado 
a persegui aigun Arubiano cu kier a traha riba e 
tereno aki, a yama e ex minister di Salubridad 
Publico pa tur sorto di nomber criminal pasobra 
e kier a sostene desaroyo di tecnologia di me¬ 
dicina na Aruba, e kier a stimula turismo medico, 
etc. e tempo aya e actual minister di Salubridad 
Publico a hiba un debate sumamente fuerte den 
Parlamento contra e maneho aki. 

Pesey Parlamentario di AVP loke Wever ta pa- 
piando awe ta proyecta su sentimentonan y kier 
trese esey riba AVP, pero Dowers ta compronde 
awor cu e minister den pasado semper tabata 
contra di tur desaroyo den mundo di medicina 
y sigur e Arubianonan cu ta logra esaki pasobra 
e tabata jaloers. “Mi mester comprode awe cu ta 
un proyeccion di su sentimentonan, su antipa¬ 
tia, su jaloezia cu e tabatin den pasado contra e 
Arubianonan y contra e minister di Salubridad 
Publico e temponan aya. Pesey el a kibra y destrui 
nos salubridad publico y awe mi ta compronde 
su problema”. 

Finalizando, Arthur Dowers a expresa cu AVP 
nunca tabata contra e desaroyo, pero loke a bisa 
ta cu mester ubike na e mihor lugar posibel, e 
lugar cu ta costa pueblo menos placa y cu ta core 
menos risico como pacient. 


Ademas di a sinta castigo di prison 

Duo cu a malversa SVB un 

dineral, lo mester paga cada 
un mas cu 59 mil florin 

Si nan no paga bek nan lo por bay 1 ana den prison 

ADEMAS di a sinta nan castigo di prison y ya caba a recobra lib- 
ertad, awor e dos ex empleadonan di SVb, M.Kelly y E. de Lannoy, 
ta haya nan mes confronta cu mas castigo. 

For di tempo cu e caso penal a tuma lugar, Fiscal a adverti cu e lo 
bin cu un caso di demanda financiero p’asina kita placanan cu e 
duo aki lo a probecha di dje di e malversacion cu tabata ser calcula 
den careda di 200 mil florin. 

Tratamento di e caso aki a tuma lugar y diabierna Huez a dicta 
sentencia y a haya Kelly y de Lannoy culpabel y cu nan mester 
paga bek. 

Huez a bisa cu a base di pruebanan cu a haya for di e documen- 
tonan y a base di declaracion di e dos acusadonan, el a yega na e 
calculacion cu ambos a saca probecho di 59.330,89 florin. 

Huez a mustra cu SVb entretanto a cuminsa un caso civil contra e 
duo aki, caminda nan ta demandando alrededor di 141 mil florin. 
Huez ta haya cu e mester tene cuenta cu esaki ya cu e lo bira dobel 
castigo, cual no por ta posibel. 

El a enfatisa cu segun ley no por kita dos biaha placa for di e 
acusadonan. T’asina cu SVb a cuminsa su caso despues cu Fiscal 
a cuminsa e procedura pa demanda placa for di Kelly y de Lan¬ 
noy. Huez a bisa Kelly y de Lannoy cu si yega asina leu mes cu SVb 
cuminsa e caso y nan haya razon pa demanda placa, Kelly y de 
Lannoy por acudi na Corte pa anula un di e demandanan. 

Huez a condena Kelly y de Lannoy pa paga 59.330,89 florin y sin 
nan no paga esaki, nan lo mester wordo sera pa 12 luna largo. 



May Mou Tirnf Comfort 

iMay youfind comfon in the thought 
that sorrow, grief andwoe 
are sent into our hives sometimes 
to hehp our souhs to grow. 

For through the depths of sorrow, 
comes understanding hove , 

JLndpeace andtruth andcomfon 
are sent from godahove. 

data cehestiahduna hVihda Xpohman (t Vresidente di VtNOCA) 
yfamia hopiforsa cu eperdida inespera di nan ser queri. 

Cu Chehito sosega napaz den 6rasa di Sehor. 
(Directiva y personahdi VShOCA 



Ady Thijsen: 

Rudy Lampe no ta un parlamentario 
responsabel y ta hunga politica cu tur cos 


LIDER di fraccion di MEP, Ady Thijsen tabatin 
su reaccion riba e proposicion di RED riba paro 
di viahenan pa Parlatino te cu december pa asina 
por cubri e reduccion di 5% cu Gobierno a pidi 
pa por cumpli cu pago di indexering. 

El a bisa cu e no ta reacciona den detayes riba 
Rudy Lampe, pasobra e ta kere cu tur hende 
conoce caba den 3 aha. E ta considera cu Lampe 
no ta un parlamentario responsabel cu ta hunga 
politica cu tur sorto di cos. Aki el a bisa cu Lampe 
ta papia di Parlatino, pero e mes nunca a yega di 
bai Parlatino pa por huzga e parti ey. 

Fraccion di MEP ta kere cu semper mester tin 
contacto cu paisnan di Latino America, cu Merca, 
Hulanda y Europa. 

Segun Thijsen nan como parlamentario mester 
haci nan trabou no solamente na cas, sino afor 
tambe, pasobra tur decision cu wordo tuma na 
mundo tin consecuencia pa nos tambe. Pesey e 
ta bisa cu nan ta keda para ariba cu nan ta haci 
nan trabou serio y na su lugar, cu no lo corta 
den viahenan pasobra nan no ta wak esaki como 
viahenan sino como nan trabou. 



Segun Thijsen nan no ta tuma Rudy Lampe na 
serio pasobra e politica cu e ta hiba ta bisa cu tur 
hende ta comete fraude, cu tur hende ta fiesta y 
viaha cu placa di pueblo, pero e no ta wak su mes 
den spiel. Aki Thijsen a menciona cu lo mester 
puntra Lampe kico a påse na Sint Maarten cu tur 
e bailenan y pasamento pret, etc. 

Finalizando Adi Thijsen a bisa cu fraccion di 
MEP ta kere cu Parlatino ta algo serio mescos 
cu Hulanda y cu nan ta haci nan trabou manera 
mester ta. 

Aruba ta birando un isla impagabel 


COSTO di bida ta aumentando na practicamente tur 
pais di mundo, pero na Aruba e situacion ta birando 
practicamente impagabel pa nos hendenan, special¬ 
mente esnan di menos recurso. 

Pa un famia di 4, esta tata, mama y yiunan solamente 
na comestibles (solamente lo basico pa por sobrevivi) 
e costo di cuminda no ta baha bou di 800 florin, a no 
ser cu ta biba solamente di awa, aroz y batata. 

Si conta riba dje awa, coriente, transporte y huur, 
e suma no ta baha bou 2500 florin (si tin un cas di 
FCCA na huur) pa luna y lamentablemente na Aruba 
e cantidad di hendenan cu ta gana e placa ey no ta 
hopi. Si e famia no tin e suerte di logra haya un cas 
di FCCA, nan mester paga un suma mucho mas halto 
a no ser cu nan biba practicamente un riba otro den 
un apartament. 

Awor cu prijs di fruta y berdura a aumenta, mescos 
cu awa, coriente y posiblemente gasolin atrobe, lo tin 
miles di famia cu practicamente lo mester bai biba 
riba caya, pasobra placa no lo yega definitivamente 
mas. 

E pregunta cu ta surgi e ora ta kico gobierno lo bai 
haci cu e famianan aki? Gobierno ta prepara pa 
atende financiera, social y infrastructuralmente cu 
e casonan aki? 


E temporada cu nos ta aden awor lo bira mas malo pa 
e famianan aki pasobra awor ta bin e gastonan escolar 
riba tur nan gasto mensual tambe. Nan mester busca 
jeans, uniform, tas, pen, potlood, agenda, calculator, 
etc pa nan yiunan y tur e articulonan aki nan prijs a 
subi tambe. 

Mirando e situacion aki no lo ta ad strano cu asina 
aha escolar habri lo tin muchanan cu sea lo mester 
bai scol cu uniformnan bieu, kibra of sin uniform mes, 
pa no papia mes di jeans of keds. 

E muchanan cu lo mester pasa den e situacion aki 
sigur no lo sinti nan mes bon y esaki lo por trese prob- 
lemanan social y emocional pa nan, specialmente si 
tene na cuenta e muchanan por harinan. 

Aruba su hendenan ta pasando den un situacion hopi 
critico y e cantidad di e famianan cu ta wak nan mes 
dia pa dia mas den preta ta aumentando drastica- 
mente. Pesey gobierno mester cuminsa tuma pasonan 
urgente pa evita cu e situacion aki sali mas for di man. 
Un situacion cu por trese problemanan grandi riba 
terenonan social, emocional, economico, financiero 
y tambe lo por aumenta criminalidad na nos isla. 

Si gobierno en bes di sinta gasta placa den amigo y 
famianan, en bes di sinta wak e interesnan personal 


y di e circulo rond di nan, cuminsa duna atencion na 
e pueblo cu a butana eynan, e situacion por mehora 
un poco, of por lo menos no sigui empeora. 

Tin diferente alternativa cu por presenta, manera 
durante luna di juli y augustus elimina tur tipo di 
belasting riba articulonan escolar; duna e famianan 
di menos recurso aigun tipo di toelage pa nan no caba 
di hoga; wak na ki areglo por yega cu FCCA pa traha 
mas pronto posibel casnan pagabel pa nos comunidad 
y pa esnan cu no ta yega ni sikiera pa paga esakinan 
wak si nan por haya aigun tipo di subsidio; elimina 
BBO riba productonan di promer necesidad, pasobra 
a pesar cu aigun di nan ta 0% di invoerrechten, toch 
ta cobra BBO riba nan y esaki dimes ta aumenta e 
prijs di e producto pa consumidor. 

Asina por tin hopi mas posibilidad pa evita cu e crisis 
den cual nos pais ta aden sigui escala na nivelnan 
alarmante y cu lo por causa un exodo di nos hen¬ 
denan cu lo busca nan porvenir na aigun otro pais 
cu lo por ofrecenen aigun tipo di stabilidad, manera 
Aruba tabata aigun aha atras ora cu hopi extranhero 
a busca nan futuro riba nos isla cu tabata ofrece algo 
cu awendia ta parse un utopia pa esnan cu no ta 
pertenece na e circulo di MEP. 


Indice di prijs di consumo a subi cu 8.7 porciento 

Hipoteca pa construccion di cas y credito na consumidor a subi 



NA mei 2008, e cantidad di 
placa den circulacion a subi cu 
Afl. 21.0 miyon of 0.8 porciento 
te na Afl. 2,721.2 miyon, princi¬ 
palmente door di un crecemento 
den e reservanan internacional 
neto di Afl. 59.0 miyon, cual a 
wordo parcialmente neutralisa 
paunbahadadiAfl. 38.1 miyon 
(2.1 porciento) den e activo 
domestico neto. E crecemento 
den e reservanan internacional 
neto a wordo causa primordial- 
mente pa benta di divisa door 
di e sector petrolero na e sector 
bancario y benta di bononan 
di gobierno na no residente. 
Consecuentemente, e reservan¬ 
an internacional (excluyendo 
diferencianan den revaluacion 
di oro y reservanan di divisa) a 
subi te na Afl. 917.1 miyon na 
final di mei 2008, cual ta Afl. 
194.4 miyon of 26.9 porciento 
mas halto cu e suma registra 
den e luna 

corespondiente di 2007. 

E bahada den e activo domestico 
neto a wordo causa pa un caida 


di Afl. 65.6 miyon den credito 
bancario neto na e sector publi- 
co. E ultimo tabata asocia cu un 
subida di Afl. 65.7 miyon den 
e depositonan di gobierno cu 
e sistema bancario, reflehando 
principalmente un emicion 
di Afl. 50 miyon na bononan 
di gobierno riba e mercado di 
Capital local na mei 2008 y e 
entrada di Afl. 16.4 miyon di 
ganashi for di Banco Central di 
Aruba. Di otro banda, credito 
bancario na e sector priva a 
subi cu Afl. 18.1 miyon, refle¬ 
hando un subida den prestamo 
na empresanan di Afl. 18.2 
miyon (1.7 porciento). Tambe, 
hipoteca pa construccion di cas 
y credito na consumidornan a 
subi cu, respectivamente, Afl. 
0.8 miyon (0.1 porciento) y 
Afl. 0.7 miyon (0.1 porciento). 
Tambe, transaccionnnan no 
relata na credito a subi cu Afl. 
9.4 miyon. 

Aruba Tourism Authority tin un 
atraso den su publicacion oficial 
di estadistica riba e cantidad di 


turistanan y nan anochinan di 
permanencia riba e isla pa e lu- 
nanan di December 2007 te cu 
mei 2008. Datonan riba e tasa 
promedio di ocupacion di hotel- 
nan, suministra door di Oficina 
Central di Estadistica, ta mustra 
un subida di 5.1 punto di por- 
centahe te na 72.9 porciento 
na mei 2008, compara cu e 
aha anterior. Cruise Tourism 
Authority a raporta un caida 
den e cantidad di turistanan 


crucero y e cantidad di barco- 
nan di, respectivamente, 39.4 
porciento y 71.4 porciento na 
mei 2008, compara cu e luna 
corespondiente di 2007. 

Na mei 2008, e indice di prijs di 
consumo a subi cu 8.7 porciento 
compara cu e luna 
corespondiente di 2007. E pro¬ 
medio anual di e tasa di infla- 
cion a acelera te na 7.6 porcien¬ 
to, compara cu 3.8 porciento na 


mei 2007. E diferencia cu e tasa 
di inflacion di Merca a crece 
te na 4.1 punto di porcentahe, 
for di 1.1 punto di porcentahe 
na mei 2007. Ora cu exclui e 
componentenan relata na en¬ 
ergia (awa, coriente y gasolin) 
e promedio anual di e tasa di 
inflacion a subi cu 1.5 punto di 
porcentahe te na 4.8 porciento 
na mei 2008, compara cu e 
periodo corespondiente e aha 
anterior. 

ATSA reclutando mas miembro 




DIABIERNA dia 4 juli ultimo, 
ATSA tabatin su Happy Hour ca- 
minda persona cu ta traha den 
e ramo social tabata presente 
asina tambe duna oportunidad 
p’esnan cu kier a bira miembro 
por a inscribi e dia ey. 


Nos tin cu remarca cu ATSA su 
miembrecia a yega 80 miembro. 
Un organisacion cu ta creciendo 
dia pa dia mas. Si bo persona ta 
traha den e ramo social ata bo 
oportunidad manda bo mail 
pa atsa aruba@yahoo.com 
informa e organisacion cu bo 


kier bira miembro of bo por 
tuma contacto riba e siguiente 
numbernan di telefon 564-8211 
-592-1886. 

“Let us building on our strenghts 
together and join this organisa¬ 
tion ATSA”. 


Rotonde ta leu di keda cla 



NO a sigur cu e turbo rotonde 
na Pos Chiquito ta keda cla fin 
di e luna aki. Casi sigur e lo 
bira fin di luna di augustus, 
of algo prome cu inicio di ana 
escolar nobo, cu ta dia 18 di 
augustus. Maske mester bisa, 
cu ta wordo traha masha duro 
pa keda cla, cu e speranza cu 
Aruba no haya un awa toren- 
cial den e dianan aki, cu por 
tarda e proyecto mas ainda. 
Awe nos ta ilustra e trabao 
cu ta ser haci te aworaki 
riba e turbo rotonde na Pos 
Chiquito. 

Motociclista debi na alto velocidad a bay dal un pal’i luz 




I; 

K3B. ■' 


DIADOMINGO anochi, polis ta ser manda dilanti di Santana na 
Playa pa un accidente, cu segun e prome informacion ta uno basta 
serio. T’asina cu un motociclista a hay’e den e accidente aki, debi 
na alto velocidad y e motociclista no por a domina su vehiculo y 
asina a bay dal un pal’i luz. E motociclista a keda basta herida, 
pa cual mester a pidi pa ambulance transport’e pa Hospital pa 
tratamento. 


»i 




nj 

Den caso di Landslaboratorium 

Pais Aruba ta sigui negocia cu 
compania fantasma di Corsow 



SIMAN pasa Otmar Oduber 
a trese diferente otro prueba 
dilanti den e caso di Landslabo¬ 
ratorium y a mustra con tabata 
deal cu un compania ‘fantasma’ 
na Corsow cu por cierto no ta¬ 
bata representante di e compa¬ 
nia producto y pa colmo tabata 
bende e productonan hopi mas 
caro cu un distribuidor oficial 


local. E siman aki el a indica cu 
informacionnan cu AVP a sigui 
ricibi den transurso di e dianan 
aki cu e negociacionnan entre 
Pais Aruba cu e compania di 
Corsow ta continua. 

Esaki ta yenanan cu preocupa- 
cion particulamente ora puntra 
con bin ta continua traha cu un 
compania cu no ta existi mas; 
con porta cu ta continua e rela- 
cion cu un compania cu no ta 
representante di e producto cu 
ta cumpra; y kico ta e motibo 
cu ta continua negociacion¬ 
nan ainda cu un compania cu 
ta bende e productonan 400 
te 500% mas caro cu por haye 
serca companianan local. 
Fraccion di AVP a entrega e 
documentonan siman pasa 
diaranson na Presidente di Par¬ 
lamento cu e peticion pa pasa 
esakinan over pa Ministerio 


Taryn Al yssa Wony 


Publico pa asina nan por forma 
parti di e investigacion cu ta 
tumando lugar na e momento- 
nan aki, Otmar Oduber a duna 
di conoce. 

A tuma e decision di haci e pro¬ 
ceso aki atraves di Presidente di 
Parlamento pasobra a haci un 
serie di preguntanan na min¬ 
isternan Booshi Wever y Nilo 
Swaen relaciona cu e caso como 
miembronan di Parlamento. No 
a haya contesta for di Wever y 
contesta di Swaen tabata na 
referi na e caso penal. Dor di 
esey fraccion di AVP ta kere ta 
corecto pa tuma e via di pasa 
atraves di Presidente di Parla¬ 
mento entrega e documentonan 
cu nan a haya na e instancia 
cu Minister Swaen a referi un 
miembro di Parlamento den 
cuadro di su preguntanan, 
Parlamentario Otmar Oduber 
a finaliza bisando. 


♦ 

♦ 

♦ 

♦ 

♦ 

♦ 

♦ 

♦ 

Hl 

< • ’> 

m 

i 

é 

«t 

é 

i 

m 

é 

m 

m 

m 

é 



Happy 15t(i fc-day 

Aive 8 di juli 2008, e chick zuiver, ligf; yezelliy y vooral siveet, conoci como Taryn Wony ta 
hasi su biy 15tk B-day (hé-hé). E ta haha hopi kisses en knnfFels fkom su hest friendsnan 
ku ta joell a, Jonathan, Al essander. M elany, Christine, Jean and the rest (2 much 2 vnention). 
Tavnbe e ta hana hopi hopi pabien di su mom Connie y dad John, en ta stivnele asina hopi y 
iwral di su dos hrothersnan Anthony y Jayden cu tin su pasenskiden un botter!!!! Taryn ta 
haha hopi salud y bendishon tavnbe di su ivela y ivelonan, prima y privnønan, tanta y 
omonan na Aruba y Hulanda y di henter favnia Laclé cu ta all the my cu bo pa bo biy 
siveet 16th otro aha cu Pies su poder. Dios cuidabo y pretehabe sevnper y keda manera bo 
ta, un bon yin muher, y un bon amiya....mua-mua..ive looe n ahvays and toyetker ive 
make a teavn...enjen uour dau. 

m®9 9 m m 9 9 m 9 W 9 m m w • m 9 W • 

Ahjv Cftoruv Groet ta, dtfiesta, asve. 



Aure e persona, aki, sig ur uru persona, nuiska, conoci sercrr esnaru 
cm, ta, bay tur dia, na, Vjispie’s. Ta, trala, di, sra,. Atia, Gloria, Croes 
Pereira,Luis , leendea,karlana,arve,. Kier meruaMretur esnaru 
cu, bay Vjispie’s ta, haya, uru treat dl Aka,. 

Aka, ta, recibi gab Leru dl su, esgoso, y Lu, stima,y demos fimda, na, 
Arula,y ka. Madeira,. Aka,, recibi dl nos tambe dl A WEMairuta, 
nos fielidtariony cu, Vios bendlciona, bo, dunando bo kopuarta, 
mas dl bida, deru union dl bo fiamia,. Pabien!!! 

• JHÉ • m/t • JQÉ • 9/t • JQÉ • m/t ® JQÉ • 4 mt • JQÉ 

Entrada pa Gloria Estefan y Reo Speedwagon 


Obtenibel na tur Setar Teleshop 


Entrante diahuebs 10 di juli 



DESPUES cu Minister di Turis- 
mo y e comision organizador di 
Aruba Music Festival a anuncia 
e line up di e aha aki, pueblo di 
Aruba a keda den espera pa por 
cumpra nan ticket di entrada pa 
e fabuloso 2 anochinan di con- 
cierto. Pa medio di esaki Aruba 
Music Festival kier a informa na 
tur fanatico di tanto Reo Speed¬ 
wagon como Gloria Estefan, cu 
entradanan pa e conciertonan 
lo ta obtenibel entrante dia¬ 
huebs 10 di juli na tur SETAR 
Teleshop y mester remarca 
cu e “Gold Circle” ticket lo ta 
obtenibel solamente na SETAR 


Teleshop na Irausquinplein esta 
e ofcina banda di Post Aruba . 
Manera a ser anuncia, e festival 
lo tuma lugar den Aruba Enter- 
tainemnet Center y ta custum- 
ber cu Aruba Entertainement 
Center tin 3 area y fanaticonan 
di e artistanan por escoge na 
unda nan kier sinta durante e 
conciertonan. 

Aruba Music Festival: 

Di acuerdo cu Ing. Edison Bries¬ 
en, Minister di Turismo y Trans¬ 
porte y Comision di Aruba Mu¬ 
sic Festival desde cu a anuncia e 
line up luna pasa e demanda pa 


entradanan pa tur dos anochi ta 
super grandi den tur mercado y 
kier a informa pueblo di Aruba 
cu un cantidad remarcabel a ser 
poni un banda pa e mercado di 
Aruba pero cu esaki ta obtenibel 
tanten cu tin den stock. Asina 
ta recomenda pa tur hende cu 
kier garantiza nan entranda 
pa mira Reo Speedwagon y 
Gloria Estefan den concierto na 
Aruba dianan 10 y 11 di october 
respectivamente pa busca nan 
entrada mas pronto posibel y 
NO warda pa manan. Y corda 
cu e capacidad di espacio den 
Aruba Entertainment Center 



ta limita. 

Patrosinadornan di AMF 2008 
ta: 

Ministerio di Turismo, Aruba 
Tourism Authority, Renais- 
sance Aruba Resort & Casino, 
Hyatt Regency Aruba Resort & 
Casino, Marriott Aruba Resort 


& Stellaris Casino, Radisson 
Aruba Resort & Casino, Occi¬ 
dental Grand y Westin Aruba. 
Pa mas informacion por tuma 
contacto cu Amayra Boekhoudt 
of Theo de Jongh na Aruba 
Tourism Autority na Tel. 582- 
3777. 


Consales Aruba Cash & Carry hunto cu 

B&P/ Interface Aruba NV a organisa Curso Servicio y Actitud 


CONSALES Aruba hunto cu 
B&P/ Interface Aruba NV. a 
organisa un curso Servicio Ex- 
ceptional pa e empleadonan 
den front line na Consales Cash 
& Carry. 

Gerente di Consales Aruba ta 
consiente cu training pa su 
empleado nan ta di suma im- 
portancia den e epoca cu nos 
ta bibando aden. 

Contrario na antes awndia no 
ta suficiente mas pa inverti 
solamente den technologia, 
computer , edificio sofestica, 
bon salario. E condicion nan se- 


cundario atractivo ta un “must” 
pero mas importante ainda ta e 
recurso humano. 

Competidor nan facilmente por 
copia bo producto, prijsnan, y te 
hasta bo systema di hasi mer- 
cadeo, pero nan no por copia 
bo personalidad y e servicio cu 
bo ta duna. Bo ta e jabi, e voz pa 
bo cliente y e personalidad dib 
o mpania como e persona cu ta 
atende cliente bo ta tur loke bo 
compania ta significa. 

E curso tabata bou guia di Sr. 
Carlos Albertus y durante di e 


curso a wordo trata e diferente 
aspecto nan cu tin di hasi cu un 
bon servicio y con pa tene tanto 
e cliente interno como e cliente 
externo satisfecho. 

Esnan cu a ricibi certificado for 
di man di nan Manager Sra. 
Sahirra Vishnudatt ta: 

Adista Ras, Anan Corvacho, 
Enerieth Villada, Enrika Wink- 
laar, Franklin Lopez, Irene Ruiz, 
Iris Jansen , Kassandra Lopez, 
Mario Croes, Nadia Salomon, 
Reginaldo Wernet, Sandra Ro- 
driguez, Sandra Villamarin, y 


Zulayka Gomez 

Un palabra ci felicitacion ta 


bai na tur esnan cu a ricibi nan 
certificado. 

Gira Barbulete di Ricciotti Ensemble ta cla pa bin Aruba 



DURANTE temporada di va- 
cantie, Antiyas y Aruba lo ta 
centro di atencion cu presen- 
tacion di orkesta sinfonico 
(Ricciotti) di Hulanda. Nan 
ta unico den nan forma y mas 
rapido di mundo ya cu nan 
ta cla pa toca den menos di 3 
minuut. Nan tin un repertorio 
interesante prepara special cu 
un toke Caribense. Tres dia pa 
ana e Orkesta Ricciotti ta haci 
un gira na Hulanda y un biaha 
pa ana nan tin un gira pafo di 
Hulanda unda nan enfoke ta un 
intercambio cultural riba tereno 
di musica. Total nan ta duna 
100 presentacion pa ana. 

E ana aki e gira di Ricciotti 
Ensemble titula “Barbulete” lo 
tuma lugar den vacantie grandi 
y lo dura 16 dia. E grupo ta con- 
sisti di 46 persona di cual 40 ta 
musico y mayoria ta studiante 
di conservatorio na Hulanda. 
Nan ta duna 60 presentacion 


na Hulanda, Corsow y Aruba 
di cual casi 20 na Aruba. Tur 
precentacion pa publico ta 
gratis. E fecha cu nan lo ta na 
Aruba ta di 4 te cu 7 di augustus 
venidero. 

Ricciotti Ensemble a invita e 
cantante Antiano Izaline Calis- 
ter, masha stima aki na Aruba, 
pa reforsa nan orkesta pa e oca- 
cion aki. Ricciotti Ensemble lo 
presenta na e.o Centro di Bario 
nan - Paaz -Instituto corecional 
(KIA) - Cas Marie - Imelda Hof 

- na De Palm Pier - Cafe The 
Plaza - Papa John’s Pizza na 
Sta Cruz - Parke Wilhelmina 

- YMCA - Cas di Cultura - na 
Ayo - den caya grandi riba Plaza 
La Linda etc. 

Ricciotti Ensemble ta presenta 
musica di tur genero: clasico, 
jazz, pop y musica internacio- 
nal. Pa cada presentacion ta 
traha un programa for di nan 


lista largo di repertorio, Pa e 
motibo aki cada presentacion 
ta diferente. E comision organ- 
isado kier a bisa danki di awor 
caba na e.o De Palm Tours, Cas 


Di Cultura, Cafe The Plaza, 
Papa John’s Pizza, Cede Aruba, 
YMCA, y Biblioteca Nacional. 
Nos ta spera cu Aruba en gen¬ 
eral por disfruta di e musica di 


Ricciotti Ensemble mescos cu 
nan di e orkesta lo disfruta di 
Aruba. 

Keda pendiente pa mas infor- 
macion den e dia nan cu ta sigi 


Bistå cla pa Exito 

JL 





M 

gj 

Awor cu 

MERCANCIA 
NOBO! 

Riba e gran dia.. 

Bishita nos pa 
escoge e mihor 
flus, dashi, 
camisa, carson 
y mucho mas 


Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 


Aruba riba portada di revista 
di golf hulandes “Portfolio” 

RECIENTEMENTE a 

bishita Aruba e revista 
specializa den golf, ” 

Portfolio Magazine” cu 
ta un revista hopi conoci 
na Hulanda y Europa 
entre esnan cu ta gusta e 
deporte di golf y viahe. E 
revista aki ta enfoca riba 
e diferente canchanan di 
golf cu tin rond mundo 
y na unda esaki nan ta 
situa. E biaha aki Aruba 
Tourism Authority a 
extende un invitacion 
na nan pa bin Aruba y 
asina comparti cu tur 
nan lectornan e diferente posibilidadnan di golf cu Aruba tin pa 
ofrece. E periodistanan a hospeda nan e prestigioso Divi Village 
Resort. Durante nan estadia nan a bishita y haci un photoshoot 
completo na Divi Links Golf Course, Tierra del Sol Golf Course y 
sin lubida Aruba su prome cancha di golf, Aruba Golf Course na 
San Nicolas. Tambe nan a disfruta di un paseo rond di Aruba y 
riba catamaran y a purba e dushi cuminda di varios di Aruba su 
tremendo restaurantnan. Aruba Tourism Authority ta sumamente 
contento cu e resultado di e press trip aki, ya cu e articulo ta duna 
un splicacion amplio di tur locual Aruba tin pa ofrece, especial- 
mente den e mundo di golf, cual ta conoci como un deporte cu ta 
wordo practica entre hendenan cu tin un entrada halto cu ta e tipo 
di turista cu ATA kier atrae. Un danki special ta bay na Divi Aruba 
como tambe na tur esnan cu a yuda ATA cu e periodistanan aki. 

Base di tur empresa ta un bon servisio 

Esaki ta filosofia di Post Aruba NV 


RECIENTEMENTE a tuma lugar entrega di certifi- 
cado na aigun empleadonan nobo cu a drenta servicio 
di Post Aruba N.V. 

E kurso a wordo presenta den 1 grupo y a wordo or- 
ganisa door di Post Aruba N.V. konhuntamente ku B 
& P Interface Aruba Training and Consultancy. 

B & P Interface Training ta un compania ku ja kaba 
pa 19 anja ta presentando tur sorto di kurso riba e 
merkado na Aruba, Korsow y Bonaire. 

E eksito di e produkto di servicio ta krese of kai u 
e kalidat di servisio cu bo empleado nan ta duna. 
Maneha empleado ta un kuestion di maneho, e frase 
aki bo por tende ultimamente hopi, como ekspreshon 
di management. Nan ta mustra riba un vision, ku e 
recurso humano den un organisashon ta hopi impor- 
tante. Automatikamente nos por pensa riba kurso pa 
empleado nan. Nos por hanja nos ku e pregunta: “Kiko 
un empresa mester inverti den kalidad di su personal 
y kiko e ta gana cu esaki “? Kiko por gana ta: UN BON 
SERVISIO cu e empresa aki ta duna. Pues e kara di e em¬ 
presa. Dunando bon servisio ta trece hopi ventaha pa 
ambos tanto e kompania komo pa e empleadonan. 
Ventahanan pa e kompania ta: 

• Cu e kliente ta sigi bini back 

• E kliente ta kumpra sigur y porta ku e ta kumpra 
mas 

• E kliente ta bisa otro posibel klientenan, pues e 



empresa tin un aviso gratis 

• E empresa ta hasi ganashi, y por ultimo e negoshi 
ta sigi krese 

Pa e empleado tambe tin ventaha, ku ta: 

• E empleado tin mas seguridad di trabao 

• E tambe tin posibilidad pa krese (personalmente 
y ekonomikamente) 

• E por hanja variashon di trabao den e mesun 
empresa 

• E tin posibilidad pa promoshon 

Gerencia di Post Aruba N.V. ta konsiente y konvensi 
cu training y kurso pa nan empleado ta di suma impor- 
tancia den e epoka ku nos ta bibando aden. Topico nan 
cu a wordo trata den e kurso aki ta: 

• Un “service Workshops” e.o eksigencia di e organ- 


isacion y punto nan di importancia pa e empleado 

• Analisis di aspecto nan importante den dunamento 
di servisio 

• Regia nan pa duna servisio tanto interno como 
externo 

• Komunikacion verbal y no verbal y kon ta sinja 
enterpreta sihal nan no verbal y nan importancia 

• Kon pa averigua problema 

• Kon pa duna konseho na kliente 

• Kon pa atende ku Keho y con pa duna mal noticia 

• Kon pa mantene un relacion estrecho cu e kliente 
pa logra “Repeat Business” 

• Kon pa haci Cross Selling 

“Upgrading” di un empleado ta un invershon den e 
mehorashon continuo di bo servicio na clientenan 

E empleadonan cu a participa na e curso “Excellencia 
den servicio y con pa atende Keho a hanya nan certi- 
ficado for di man di Director di B & P Interface Aruba 
, Sr. Carlos Albertus, y nan ta: 

Sue-Ann Luidends, Rose-Joalla van der Linden, Frend- 
cel Geertruida, Yonello Wernet, y Giovanni Farro, y 
Lugena Boekhoudt. Post Aruba N.V. huntu ku B & P In¬ 
terface Training un biaha mas ta ekstende un kaluroso 
pabien na tur participante y ta desea nan tur klase di 
eksito den nan trabao. 


Casinonan ta sigui parti premionan grandi! 

Erica Ruiz a gana e 
premio progresivo 

Den “Power-Ball Bingo” na Seaport Casino 


Graduadonan na Juliana 
School MAVO 

Aki ta sigi e graduadonan di Juliana School pa e 
ana escolar 2007 - 2008: 



E dos casinonan di mas grandi na Aruba, Crystal & Seaport 
Casino ta sigui den nan racha di parti premionan grandi na tur 
nan hungadornan. Asina siman pasa Sra. Erica Ruiz a bay cas cu 
un bunita premio di Afl. 27.757,00 cu tabata e premio progresivo 
durante e “Power-Ball Bingo” den Seaport Casino. Mester bisa cu 
e “power-ball” mes a keda den pero e premio progresivo a bay. 
Awor e siguiente progresivo ta cuminsa atrobe na Afl. 5000.00 
den 50 yamada. Riba e foto adhunto por aprecia momento cu 
representantenan di Seaport Casino ta haci entrega di e premio 
grandi na e feliz ganadora di e premio progresivo durante Sea¬ 
port Bingo. 


RAMON Arends, Cedric 
Croes, Omar Elbakh, Thaisa 
Farro, David Fernandez, Najee 
Geerman,Najibe Herrera, Pe¬ 
ter Huaman, Zjevaun Janga, 
Richenelly Kelly 
Jeanoir Koolman, Maria Lagare, 
Isis Rivero, Darren Romero, 
Christian Ureta Lozada, Julais- 
ca Angela, Carlos Barrera,Elton 
Blanco-Colina, Benoni Chirino, 
Elvinia Evertsz, Jodie-Ann Go¬ 
det, Renomar Henriquez, Vic¬ 


tor Huamani Espillco, Jordrick 
Jacquin, Chantel Levestone,, 
Jay-Am Maduro, Alex Mansur, 
Daniel Marchena 
Kevin Martinez, Roan Misran, 
Henry Rodgers,, Karen San- 
chez, Rossy Scharbaay, Youni 
Siem, Randall Wester, Jafet 
Albertsz, Richaline Barguez, 
Gillianne van der Biezen, Jo- 
velle Castro, Rodlimar Centeno, 
Samira Yarzagaray, Anamarie 
Kock, Veronique de Kort, Jean- 


Pierre van der Lak,, Pascal 
Nasir, Julio Palencia, Carolyn 
Quant, Michael Rasmijn, Ge- 
rardine Ridderstap, Jonathan 
Ridderstap, Valeria Salazar, 
Andrew Tromp, Sidney Tromp, 
Marylaine Willems. 

Mihor graduado ta Roan Mis¬ 
ran. 

Directiva y maestronan ta fe- 
licita tur e graduadonan y nan 
mayornan. 


Us;a bo placa concie 


I! 



femente cndn din 

Abona y ricibi bo 
corant preferi te na 
porta di bo cas tur 
mainta 


Abona yama 583-1400 

Internacional 


Auto-bom ta causa 41 morto na Afganistan 


KABUL - Un auto-bom conduci 
pa un suicido ayera a dal den 
dos auto cu tabata drenta den 
embahada di India na e Capital 
afghano, causando morto di 
41 persona y heridando 141, 
segun e candena priva Tolo 
TV, cu a cita autoridadnan di 
salubridad. 

Cu un vehiculo carga cu ex- 
plosivo, e atacante a dal den 
dos auto diplomatico cu tabata 
drentando e embahada, na mo¬ 
mento cu docena di persona 
tabata den fila sperando nan 
visa, Danish Karokhil a bisa, cu 
ta hefe di e agencia di noticia 
Pajwok, cu tin oficina cerca di 
e lugar di e atentado. 

“E blanco tabata e dos vehicu- 
lonan diplomatico. Nan tabata 
a punto di drenta e embahada 
ora e chauffeur suicido a atake”, 
Karokhil a bisa. 

E vocero di Ministerio di Salud, 
Abdullah Fahim, a bisa cu 28 


persona a muri y 141 a sufri 
herida, pero un oficial policial 
a declara despues cu e cantidad 
di morto a yega 41. 

E dos vehiculonan di embahada 
a keda destrosa pero no tabata 
cla si e ocupante di e dos auto- 
nan ta entre e victimanan. 

E forza di e explosion a dana e 
portanan y e edificionan paden 
di e compleho, segun un diplo¬ 
matico indio, cu no kier a duna 
su nomber. 


Funcionarionan di e embahada 
a purba identifica e mortonan 
y ainda ta prematuro pa bisa si 
tin diplomaticonan indio entre 
e victimanan, pero e emba- 
hador no tabata na e lugar, e 
diplomatico a bisa. 

E guardianan di seguridad, e 
personanan cu tabata warda 
riba nan visa, y esnan cu ta¬ 
bata haci compra den un tienda 
cercano lo ta e mas probabel 
victimanan. 


Rebeldenan taliban a priminti 
di intensifica nan campana di 
atake suicido e aha aki pa dero- 
ca e Gobierno afgano, respalda 
pa potencianan occidental, y 
pa expulsa forzanan militar 
stranhero for di e pais. 

India tin un relacion estrecho 
cu e Gobierno afgano y ta fi- 
nanciando varios proyecto di 
infrastructura. 




Fayo hudicial por libera 
presonan di Guantånamo 




CAS Blanco a confirma cu e 
detenidonan peligroso na e base 
naval di Bahia di Guantånamo 
lo por worde libera despues di 
un fayo di Corte Supremo riba 
derechonan legal di presonan, 
emiti luna pasa. 

E fayo, cu a duna tur detenido 
e derecho pa solicita liberacion 
imediato di hueznan federal, a 
intensifica discusionnan dentro 
di gobierno di president George 


W. Bush riba loke mester haci cu 
e casi 270 detenido di Bahia di 
Guantånamo. 

Bush a opone fuertemente e de¬ 
cision di corte cu detenidonan 
stranhero na Guantånamo tin 
derecho di purba haya libertad 
den un corte civil. E fayo cu 
cinco voto pro y cuater contra 
ta di tres ocasion cu poder 
hudicial a repudia e maneho 
controversial di Bush pa tene 


e sospechosonan na margen di 
ley di Merca. 

Gobierno a habri e centro di de- 
tencion di e bahia poco despues 
di e atakenan terorista di dia 11 
di september 2001, pa tene e 
luchadornan enemigo y e esnan 
sospecha di tin vinculonan cu 
al-Qaida of Talibån. E secretario 
di Husticia, Michael Mukasey, 
a bisa cu e decision di Corte 
Supremo riba Guantånamo lo 


causa un ola di demanda di e 
detenidonan cu ta busca nan 
libertad. 

E casonan di e presonan di 
Guantånamo lo obliga Depar- 
tamento di Husticia pa specifica 
pakico e hendenan aki ta sigui 
deteni y pa defende e decision 
pa califica nan como luchador¬ 
nan enemigo. E abogadonan 
defensor ta di opinion cu, den 


hopi caso, e prueba lo no ta 
suficiente. 

“Huez por bisa Gobierno di 
Merca: ‘No tin suficiente prueba 
pa tene e persona aki’”, segun 
Donna Perino, secretaria di 
prensa di Cas Blanco. “Después, 
kico nos lo haci?..E tin autor- 
izacion pa bay? Y si ta asina, 
imigracion lo detene? Maske cu 
esey pasa, nan no por tene pa 
mas cu seis luna”, e’la bisa. 

Strategia di cambio climatico a aisla Merca na Cumbre G-8 



E diferencianan riba cambio 
climatico entre e Grupo di e 
Ocho paisnan mas industri- 
aliza (G-8) a empeora ayera, 
despues cu e hefe di Comi- 
sion Europeo (CE) a haci 
un convocatorio cu a laga e 
president mericano, George 
W. Bush, den un postura ainda 
mas aisla. 

José Manuel Barroso a urgi e 
lidernan di e nacionnan mas 
rico pa tuma e prome paso 
pa reduci gas invernadero, na 
cuminsamento di e Cumbre 
G-8. 

Cambio climatico a bin padi- 
lanti como un di e temanan 
mas controversial den e cum¬ 
bre di e aha aki y lo ta topico di 
debate manan, ora e president 
chines Hu Jintao y e prome 
ministro indio Manmohan 
Singh uni cu e lidernan di 
G-8. 

China y India ta bisa cu e pais¬ 
nan mas contamina na mundo 
desaroya mester ta e guia den 
e lucha contra calentamento 


global. Pero Bush ta bisa cu 
e nacionnan den desaroyo 
mester tuma medidanan igual 
pa haci cu cualkier acuerdo 
lo funciona, y a mustra poco 
interes den fiha meta sin e 
paisnan aki. E postura aki a 
worde critica ayera. 

Barroso a bisa cu e nacionnan 
di G-8 mester yega na nan pro- 
pio acuerdo riba e medidanan 
pa combati cambio climatico, 
en vez di adopta e postura di: 
“Min’ta haci nada, a menos cu 
boso haci algo prome”. 

E hefe di CE a bisa cu e postura 
aki no ta haci nada otro cu 
habri un “circulo vicioso”. 

“Si nos ta di acuerdo, nos tin 
un miho posicion pa discuti cu 
nos socionan chines y indio y 
cu otro partinan”, Barroso a 
bisa. 

Debi na nan poblacion grandi 
y nan economia di crecemento 
acelera, China y India ta entre 
e paisnan cu mas ta emiti gas 
invernadero, na cual ta atribui 
calentamento global. 


China a bisa cu e ta cla pa 
discuti establecimento di 
metanan di mediano y largo 
plazo pa reduci emision di gas 
invernadero, y e ta habri pa 
negocia e obhetivonan ey. 
Pero Beijing no a cambia su 
argumentonan, segun cual, e 
responsabilidad principal ta 
cai riba e nacionnan desaroya. 
India a priminti di mantene 
su emision bao di loke pais¬ 
nan desaroya ta genera, pero 
tambe kier pa e nacionnan ey 
duna e ehempel. 

Hapon, anfitrion di e cumbre 
di e aha aki, a destaca cambio 
climatico como tema princi¬ 
pal di e reunion, y ta apoya 
su aliado mericano den e 
buskeda di conversacionnan 
intemacional mas amplio. 

“Lo mester tin un percepcion 
di crisis comparti riba cambio 
climatico y, riba e base ey, e 
lidernan di G-8 lo acorda e 
necesidad di un participacion 
total di e principal economian- 
an”, segun Kazuo Kodama, vo- 


cero di canciyeria hapones. 
G-8, forma pa Merca, Ru- 
sia, Francia, Italia, Alema- 
nia, Canada, Gran Bretania y 
Hapon, actualmente ta rep¬ 


resenta mas o menos 40% 
di e emisionnan global di 
dioxido di carbon, segun e 
organizacion ambientalista 
Greenpeace. 



Irak no kier acuerdo formal cu Merca 
riba presencia di tropa 


IRAK a propone Merca un 
memorandum di entendi- 
mento di corto plazo riba e 
presencia di tropanan meri¬ 
cano riba nan teritorio, en vez 
di un acuerdo formal, prome 
ministro Nuri al-Maliki a bisa 
ayera. 

E gobierno di Bagdad a pro¬ 
pone e memorandum despues 
cu tabata tin gran protesta 
na Irak ora a duna di conoce 
e demandanan formula pa 
Merca. 


Mester tin aigun tipo di acu¬ 
erdo pa e tropanan mericano 
sigui na Irak, despues cu e 
mandato di Nacionnan Uni 
yega na un fin na fin di e aha 
aki. 

Merca a invadi Irak na maart 
2003 y a deroca e gobierno di 
president Saddam Hussein, 
alegando cu e gobierno tin 
depositonan secreto di arma di 
destruccion masivo. Despues 
di e invasion, inspectornan di 
e ehercito di Merca a deter¬ 


mina cu Irak no tabata tin tal 
armanan. 

“Awor tin un memorandum di 
entendimento cu ta reemplaza 
e acuerdo proponi”, al-Maliki a 
anuncia na varios embahador 
arabe acredita na Emiratonan 
Arabe Uni durante un reunion 
cu a tuma lugar ayera. 

E memorandum ta inclui un 
formula pa Merca retira su 
militarnan di Irak, al-Maliki 
a bisa. President di Merca, 
George W. Bush, ta opone e 


idea aki. 

“E obhetivo ta pa pone fin na 
e presencia” di tropanan stra- 
nhero, al-Maliki a splica. 

E prome ministro iraki no a 
duna detaye riba e formula, 
pero su asesor nacional di 
seguridad, Mouwaffak al- 
Rubaie, a bisa The Associated 
Press diadomingo cu e gobi¬ 
erno di Irak ta proponiendo un 
cronogram cu lo ta condiciona 
na e capacidad di e forzanan 
iraki pa mantene seguridad. 

Familiar di victimanan ta recorda atake di London 



FAMILIAR di e victima y sobre- 
vivientenan a distingui e di tres 
aniversario di e atentadonan 
contra London cu ceremoni- 
anan discreto na e sitionan di 
atake, cu a laga 56 morto, entre 
nan e cuater kamikazenan, y un 
centenar di herido. 

E alcalde di London, Boris 
Johnson, y e ministro britanico 


pa Weganan Olimpico, Tessa 
Jowell, a uni cu familiar di e 
victimanan den un ceremonia 
teni na e stacion King Cross, ca- 
minda e prome bom a explota, 
dia 7 di juli 2005, pa 07:50 
GMT. 

“Nos ta honra e memoria di 
esnan cu a muri dia 7 di juli 
2005, y nos ta celebra e valor di 



esnan cu a resulta herida” den 
e atakenan contra e sistema di 
transporte londines, Johnson a 
scirbi den un nota cu a acom- 
pana un ramo di flor cu e’la 
deposita pafo di e stacion. 

E sobreviviente y famia di e 
52 victimanan mortal tambe 
a bishita e otro sitionan di e 
atentado. 



Betancourt ta pidi Uribe pa suaviza 
4 su lenguahe di odio’ 


E ex candidata presidencial colombi- 
ano Ingrid Betancourt, recien libera, 
ayera a pidi president Alvaro Uribe pa 
suaviza “su radical y extremista len¬ 
guahe di odio” contra e rebeldenan cu 
a tené preso pa seis ana. Betancourt, 
un dirigente politico cu ciudadama 
dobel franco-colombiano, cu a worde 
libera siman pasa na su pais durante 
un operacion militar, a eskiva pregun- 
tanan riba su futuro den un entrevista 
na radio frances. E tabata den un cam¬ 
pana pa president di Colombia tempo 
e’la worde secuestra na 2002. 

E ultimo encuestanan a mustra cu 
Betancourt ta goza di un nivel halto 
di popularidad, pero cu hopi colom- 
biano no ta worry mucho cu politica. 
“Esey ta haci cu mi ta desea di sirbi 
Colombia cu tur mi curason, pero mi 
ta kere ta mucho tempran pa papia 
di e cosnan aki”, Betancourt a bisa na 
Radio Francia Internacional (RFI). 
Ora a bise di e posibilidad cu Uriba ta 
buscando un di tres mandato, Betan¬ 
court a bisa: “Y pakico no?”Betancourt 
a elogia e esfuerzonan cu Uriba a haci 
pa worde libera, pero a adverti: “Uribe 
y no Uribe so, sino henter Colombia, 
mester coregi aigun cos. Nos a yega na 
e punto caminda nos mester cambia 
e vocabulario radical, extremista di 
odio, di palabranan hopi fuerte cu 
ta dana e ser humano na un manera 
intimo”. 



Ayera mainta tempran, Betancourt 
a manda un mensahe pa e rehennan 
cu ainda ta deteni na Colombia, via e 
servicio na spano di RFI. E’la bisa cu 
mensahe di su yiunan y di otro famil- 
iarnan a yude keda na bida durante 
su odisea. 

Di otro banda, gobierno frances a 
anuncia cu Betancourt lo ricibi e pres- 
tigioso ‘Legion di Honor di Francia’ 
riba ‘Dia di la Bastille’, e fiesta nacio- 
nal mas importante, dia 14 di juli. 
Tambe e lo ta orador na Asamblea 
Nacional, e camara inferior di par¬ 
lamento frances, manan. Oficina di 
president Nicolas Sarkozy a bisa cu 
Betancourt lo worde condecora riba 
‘Dia di la Bastille’, hunto cu otro re- 
cepientenan di e ‘Legion di Honor’. 
Simpatizantenan di Betancourt den 
henter Francia a realiza varios acto 
demandando su liberacion, durante 
su cautiverio na man di rebeldenan 
colombiano. E’la yega Francia poco 
despues di su liberacion. 


Posibel participacion di 
Chåvez den ‘caso di maletm’ 


Carlos Kauffman, un di esnan implica 
den e ‘caso di maletm’, a vincula presi¬ 
dent Hugo Chåvez den e presunto con- 
spiracion pa financia e campana electoral 
di e president di Argentina, Cristina 
Fernåndez, segun e version digital di e 
corant El Nuevo Herald. 

Kauffman, cu ta colabora cu husticia 
despues di a declara su mes culpabel na 
maart, pa su participacion den e con- 
spiracion, a bisa FBI cu e abogado Moisés 
Maionica a sigur’e cu “president Chåvez 
ta involucra den e asunto”. 

Esaki ta aparece den un mocion presenta 
siman pasa den un tribunal na Miami, y 
cu a worde revisa pa e corant. 

Segun e corant, esaki ta prome biaha cu 
nomber di Chåvez ta aparece implica 
directamente cu e escandalo. 

Maionica tambe ta worde acusa den e 
caso, hunto cu Franklin Duran. 

E abogado di Durån, Edward Shohat, a 
bisa cu Ministerio Publico lo usa e testi- 
monio di Kauffman pa loke ta e partici¬ 
pacion di Chåvez pa proba cu su cliente 
tabata actua como agente di Venezuela, 
segun e corant. 

Den total, cinco persona a worde acusada 
di conspira pa actua como agente secreto 
di Venezuela, incluyendo Antonio José 
Cånchica Gomez, un presunto agente di 
e pais ey cu ta profugo di husticia. 

Tres di e presonan a declara nan mes 
culpabel di participacion den e conspira- 


cion, a cambio di penanan mas leve di 
prison, por lo tanto e unico cu ta enfrenta 
un huicio lo ta Durån. 

E maletm tabata contene casi 800.000 
dolar y a worde confisca na augustus, 
ora e empresario mericano-venezolano 
Guido Antonini Wilson, biba na Miami, 
a trata di introduci esaki ilegalmente na 
Argentina. 

E president argentino a nenga cu e placa 
lo tabata pa su campana. 



Moises Maionica 

Celebrando nan prome lustro cu diferente actividad 

Digicel a cuminsa cu e 1 er 

Torneo di Golf, Bashi Cora 





MANERA a keda anuncia caba, proximamente Digicel lo conmem- 
ora su prome lustro na Aruba. P’e ocasion aki, Digicel a cuminsa su 
celebracion cu varios actividad, e.o. siman pasa a organisa su ler 
Torneo di Golf, Bashi Cora. Prome cu e weganan di golf a tene un 
clinic pa esnan interesa pa sera conoci mas di serca cu e deporte 
aki. Den e asina yama “Putting competition” e ganador absoluto a 
resulta Ryan Kock. Na di tres lugar den e competencia di e prome 
“Digicel Annual Red Jacket Golf Tournament” a keda Cadochi Kock 
di ATV y Karel Wever di WEMA. Na di dos lugar a keda Giovanni 
Atencio y Lucio Maduro di Aruba Bank. Na prome lugar a keda 
Alvin Korkie di Digicel y Milton van Brussel. Tabatin masha interes 
p’e torneo aki, cu ya ta papia cu e lo bira un torneo anual. Despues 
di esaki, a sigui un recepcion masha anima na Windows Restaurant 
na The Links. Na final, e gerente di benta di Digicel Aruba, Sr. Juan 
Kock a yama tur e hungadornan y tur nan clientenan corporativo 
danki pa nan participacion y sosten durante e ultimo 5 ahanan di 
e compania cu tin e red mas grandi y mihor. 

Sin complicacion 

Cristiano Ronaldo a 
wordo opera cu exito 
na Amsterdam 



E portugues Cristiano Ronaldo, di Manchester United, lo 
bandona awe e Hospital Universitario di Amsterdam (AMC), 
unda a practica sin complicacion un operacion na su enkle 
banda drechi, fuente di e centro medico a informa. 

E vocero di AMC, Johan Kortenray, a declara cu e operacion 
a sali bon y previsiblemente por bay ya caba manan (awe) 
su cas. 

E futbolista portugues, di 23 aha, a yega diadomingo anochi 
na AMC, unda a hasi e diagnosticonan. 

E operacio den cual a wordo hinka den dje, supervisa pa e 
ortopedico Niek Van Dijk, a dura e tempo normal, entre un 
y dos ora, Kortenray a bisa. 

AMC ta goza di un reputacion hopi conoci den e terreno di 
operacio na enkle cu rudia. 

Prome cu Ronaldo tabata opera na e mesun hospital e tambe 
internacional hulandes Ruud Van Nistelrooy y Robin Van 
Persie. 


Ta sigui na cabes 

Chicago Cubs ta logra 
gana St. Louis Cardinals 





E dominicano Aramis Ramirez 
a bat diadomingo dos hit y a 
produci tres careda, mientras 
cu Sean Marshall a obtene su 
prome Victoria di aha, den e 
triunfo di Chicago Cubs di 7-1 
riba St. Louis Cardinals. 

E boricua Geovany Soto a cone- 
ta su homerun 15 di temporada 
y Derrek Lee tabata tin tres hit 
y un anotacion produci pa e 
lidernan di division central di 
Liga Nacioanl, ken a gana dos di 
tres wega riba e segundo lugar 
di e division. E serie hunga e fin 
di siman tabata sold out. 

Ryan Ludwick, ken tabata selec- 
ciona mainta pa participa den e 
All Star Game, a dal su homerun 
17 pa Cardinales, e prome desde 
11 di juni. 

Su companero di team Yadier 


Molina, boricua a extende na 13 
su cadena di wega consecutivo 
bateando hit. 

Marshall a gana pa prome 
biaha den cinco apertura cu ta 
extende den e temporada pasa, 
despues di permiti un careda y 
seis hit den seis inning. Aparte 


di homerun solitario di Ludwick 
cu un out den di seis inning, 
Cardinales solamente tabata tin 
otro dos coredor den posicion di 
anota contra e pitcher zurdo. 
Cubs a ataca Todd Wellemeyer 
cu nuebe hit y tres careda den 
cinco inning. 

Ta salba e honor 


Brett Gardner ta yuda Yankees gana Red Sox 




E nobato Brett Gardner a conecta e hit mas im- 
portante di su carrera cortico, un single sin hopi 
forsa contra e estelar doser Jonathan Papelbon 
den di 10 inning, pa guia Yankees na un Victoria 
di 5-4 riba Boston Red Sox den Yankee Stadium 
diadomingo ultimo. 

Boston y New York a dicidi un serie di cuatro wega 
den fin di siman di celebracion na Merca. Boston 
cu tin un ventaha di 4 wega riba Yankees den e 
lucha pa e prome lugar den Liga Americana. 

Cu e wega empata 4-4, e dirigente di Boston, 
Terry Francona, y New York, Joe Girardi, a acudi 
na su doser pa trata di mehora e oportunidad di 
gana un wega asina importante. 


E panameno Mariano Rivera a tira dos inning den 
blanco cu un minimo esfuerso (16 lansamento), 
pero Papelbon a carga e derrota na no por com¬ 
pleta pa sera e di diez inning. 

Papelbon a permiti un single na e dominicano 
Robinson Cano, ken a dal un triple di dos careda 
cu a empata e wega den di siete inning. E out- 
fielder dominicano Melky Cabrera a sacrifica pa 
hiba Cano na segunda base, pero Wilson Betemit 
a bin poncha. 

Cu dos out y e cuenta na 2-2, Gardner, un nobato 
cu a yega su turno 21 den Grandes Ligas, a dal un 
rolling pa mei mei di e terreno cu Julio Lugo no 
por a catch pa empuha Cano cu e careda ganador 
pa laga asina Red Sox herida den terreno. 







































A biba manera fanatico 

Den buki di record 

Alex Rodriguez ta 
empata cu Mickey 
Mantie den lista di 
homerun 



CU un swing, Alex Rodriguez a yega na dos legendario di 
New York Yankees. 

E dominicano a dal un homerun contra e pitcher di Red Sox, 
Tim Wakefield. Den e sera di e segundo inning di e wega di 
diadomingo pa empata cu Mickey Mantie, cu 536, den di 13 
lugar di lista di tur tempo. 

Di paso, Rodriguez a anota su careda 1,552, pasando Reggie 
Jackson na di 49 di historia. 

“A-Rod” awo a conecta 191 homerun cu e uniform di Yankees, 
un menos cu Tino Martinez, ken ta na di 15 lugar den e lista 
di e club. 

Mantie, ken a hunga full su carrera cu New York y tabata 
selecciona den Salon di Fama na 1974, tabata tin mester 18 
temporada pa yega 536 homerun. 

Mantie tabata tres biaha MVP, a gana e triple crown di bateo 
na 1956 y tabata convoca na 20 All Star Games apesar cu le¬ 
sion a golpea esaki sin misericordia. 

Jackson solamente a hunga cinco di su 21 temporada cu 
e uniform di Yankees, pero a gana e “Mr. October” pa su 
actuacion destaca durante World Series di 1977, unda a bat 
.450 cu 5 homerun pa lidera na Victoria contra di Los Angeles 
Dodgers. 

Rodriguez di 32 aha, ta hiba 15 temporada den Grandes 
Ligas, cinco cu Yankees. A gana tres premio di MVP y apenas 
ta cuminsa un contract nobo di casi 300 miyon dollar pa 10 
temporada. 


John McEnroe y Bjorn 
Borg a disfruta di e wega 
entre Nadal y Federer 



JOHN McEnroe y Bjorn Borg, cu na 1981 a hunga 
un final di Wimbledon comparabel na esun hunga 
awo pa Rafael Nadal y Roger Federer, a presencia 
e wega, cu McEnroe a califica como e mihor wega 
cu a wak y den cuala cumpli e prediccion di Borg 
cu Nadal lo sali ganador. 

McEnroe, cu a eherce como comentarista pa e 
cadena di television NBC, a bisa: “Mi ta kere cu 
mi a presencia e wega mas grandi di nunca. E 
drama, calidad y e forma den cual a caba tabata 
mustra cu no tabata posibel cu lo hunga mas ten¬ 
nis cu tabata algo extraordinario. Mi ta contento 


di tabata por ta parti di esey, aunke ta forma 
chikito”, el a bisa. 

Den e final di 1981, e tenista mericano a gana 
Borg na cual tabata su di seis titulo consecutivo 
di e sueco den Wimbledon, den un wega historico 
cu ayera hopi a compara cu e wega di cuatro ora 
y 48 minuut entre e spano y e suizo. 

Borg, ken a presencia tur e weganan desde e 
Royal Box, incluyendo e intenso tie-break di e 
cuarto set, cu probablemente a trece recuerdo 
di e desempate di e cuarto set den cual McEnroe 
a gana den e mesun veid na 1980. 

No ta baha di e submarine 

“Mi kier sigui den Villareal y mi sa cu tin rumor di otro team” 




E hispano-brasileno Marcos Senna, ken 
a pasa su vakantie na Brasil despues di 
gana Eurocup cu e seleccion di Spana, a 
bisa cu lo sigui den Villareal, apesar cu 
tin rumor riba e interes di otro clubnan 
europeo. “Diamars ultimo mi a come cu 
e presidente di e dub, Fernando Roig 
Alfonso, y mi a pidi esaki pa no lagami 
sali, pues mi kier sigui den Villareal y 
mi sa cu tin rumor di otro team”, el a 
declara den un entrevista cu Terra. 
Segun Senna, su contract cu e dub spano 
ta vence na 2010, pero den conversacion 
cu Roig Alfonso a yega na un acuerdo 
pa studia e posibilidad di renoba esaki 
pa otro dos ana. E hungador a bisa cu ta 
sinti hopi bon trata den su actual dub, 
cu ta considerasu cas y a manifesta su 


gratitud na un team cu a habri e porta di 
Europa p’e. Riba e proximo campeonato 
spano, Senna ta considera cu Villareal 
por yega na bringa pa e titulo, pues e ta 
un team cu ta den pleno crecemento y 
lo mehora cada temporada. E mes a bisa 
di e seleccion spano, cu den su opinion 


ta un berdadero team. Senna no kier 
a inclui na Spana como candidato pa 
e titulo den Mundial 2010, pues ainda 
falta tempo pa esey, pero a sigura cu na 
e momento aki, e seleccion cora no ta e 
mihor seleccion di mundo, e ta sin duda 
entre e mihor nan si. 


Abona y ricibi bo corant preferi te na 
porta di bo cas tur mainta 


. AWLMqmtaJ 


Abona yama 583-1400 


Ta busca su magia 

“Nos a ricibi un oferta astronomico 
pa Kakå for di Chelsea” 



E administrador di Milan, Adriano Galliani, a 
admiti den entrevista cu a wordo publica pa e 
corant La Stampa, di Turin, cu su club a ricibi un 
gran oferta di Chelsea pa e delantero brasileno 
Kakå. 

“Nos a ricibi un oferta astronomico pa Kakå di 
Chelsea”, Galliani a senala, ken tambe a comenta 
cu Milan tabata tin varios propuesta pa e centro- 
campista Andrea Pirlo. 

Asina mes, Galliani a reconoce cu entre e obhe- 
tivo di Milan ta e togoles Emmanuel Adebayor, 
actual hungador di Arsenal, e marfileno Didier 
Drogba (Chelsea) y e brasileno Ronaldinho, di 
Barcelona. 

“Adebayor tin Milan den cabes, manera Drogba 


y Ronaldinho, pero si a laga nos un banda no ta 
paso ta fada. Ta dificil competi cu ken ta pone 
mas placa y tin un mihor fiscalidad”, Galliani a 
indica. 

“Un ana pasa, Milan a hasi e mesun propuesta pa 
Henry cu Barcelona, pero na Spana tin un 50% 
mas di ingreso”, e dirigente di e club milanes a 
bisa, ademas di reconoce cu Arsenal ta pidi pa e 
togoles un 45 miyon di euro, loke ta considera 
un cifra imposibel. 

Di Ronaldinho, a comenta: “No ta drenta den 
plan di Guardiola, pa loke tin un prijs mas ven- 
tahoso. Pero e problema ta su salares. Pa paga 
esey ta necesario cu e prijs di traspaso ta mas 
cerca na cero”. 

Cu otro rumbo 

Javier Saviola lo 
no sigui den Real 
Madrid segun 
prensa spaho 



SEGUN prensa spano, Saviola lo por emigra pa futbol ale- 
man, den cual ya tin varios club interesa, entre nan Wolfs- 
burgo. Tambe e italianonan a mustra interes den su compra. 
E prijs di e argentino ta core den 5 miyon di euro. 

Despues di un temporada den cual e team madridista, unda 
tabata tin un papel secundario y apenas a hunga, e hungador 
por cambia di aire. 

Segun e corant spano Marca, e argentino cu ya a pasa den 
tur caminda unda tin futbol, purbando liga argentino, spano, 
frances, di cual por inicia un aventura nobo den e futbol 
aleman. 

Varios club a keda interesa pa e delantero argentino y di cual 
lo bay mira hopi oferta yega e temporada liber aki. 

Un di nan ta Wolfsburgo, team cu ta dispuesto pa reforsa cu 
e argentino despues di haya sa cu e hungador no ta drenta 
den plan di e entrenador, Bernd Schuster. 

E articulo ta bisa cu e prijs cu Real Madrid ta pidi pa Saviola, 
pa tur e clubnan cu a hasi un acercamento, ta rondona un 
5 miyon di euro. 

No solamente tin un interes di Wolfsburgo sino di otro team 
italiano manera Juventus, Fiorentina y Napoles. 

E principal problema di e benta di e delantero ta su salares, 
ya cu ta cobra cerca di tres miyon di euro neto. 

Saviola a yega e team madridista e temporada pasa, despues 
di keda liber, y awo por laga den e caha di Real Madrid un 
cantidad di placa. 


Hut Predators a bautisa 
nan uniform nobo pa 2008 


DIABIERNA ultimo den un bon ambiente e 
ekipo campeon 2007 y cu ta dominando biljaart 
den e decada aki, a hasi bautiso di nan uniform 
blanco cu un special design by VSPN, den lomba. 
Propetario di Pizza Hut, Glenn Croes a hasi e 
bautiso ora e la basha e cerbes di biljaart, COORS 
LIGHT, riba e uniform cu tawata presenta pa e 
madrina Marcia Chirino. Un celebrashon a con- 


tinua cu comemento di difirente sabroso Pizza 
di Pizza Hut, Soppi di Oester by Chef Duivel, y 
Pisca Gesmoor by Le Bonske Cuisine. Diasabra 
awor Hut Predators lo ta enfrentando e rival di 
tur tempo, Barracuda y ta invita tur fanatico di 
Predators pa jega JJ Snack pa apoya nos ekipo 
den encuentro cu ta bai dicidi cua di e dos ekipo 
nan aki lo keda na promer lugar. 


Team hubenil Santa Fe A ta sera nan 
temporada di futbol cu un boat trip 


DEN fin di siman e equipo juvenil-A di asosa- 
cion di voetbal Santa Fe a sera nan temporada 
di voetbal cu un boat trip.Un grupo di mas of 
menos 20 hungador, trainers, entrenadornan 
y aigun mayornan a subi diasabra tardi ariba 
e catamaran di Pelican Adventures.E atardi a 
consisti di entre otro buscamento di tesoro na 
Boca Catalina unda cu despues di aigun busca¬ 


mento a bin haya 4 tesoro. Prome tesoro: Mathijs 
Melchiors, Segundo tesoro: Brian Richardson, 
Tercer tesoro: Koen Friedericy y Cuarto tesoro: 
Frans van Drie. E siguiente stop tabata na Antilla 
unda tur hende por a snorkel. E tabata un atardi 
hopi placentero.Tanto e muchanan, trainers y e 
mayornan ta spera ariba un siguiente temporada 
di voetbal leuk y sportief! 




Solamente "Speed" ta gana nos.. 
Pero no nos competencia 


Tuma contact cu nos pa 
nos haci bo pedido na Merca 

un realidad 


Subi online y scoge bo 
tienda preferi 

JCPennøy 


MERCA 

10 Hubilario na N.V. Elmar 



DIABIERNA ultimo, tabata un dia hopi special y festivo na 
N.V. ELMAR, pasobra no menos cu 10 empleado a celebra nan 
aniversario. 

Un total di 7 empleado, a celebra 15 aniversario y nan ta: sres. 
Frederick Krozendijk; Gilbert Dirksz; Leslie Hernandez; Irving 
Franken; Erwin Rafael Maduro; Sherman de Windt y Lyndon 
Naddall (no tabata presente). 

Sr. Ferdinand Croes, miembro di Staf di N.V. ELMAR, a celebra 
su hubileo di 25 aha, sr. Reynaldo Semeleer a celebra 35 aha den 
servicio di N.V. ELMAR, mientras cu sr. Estanislau Bislik a celebra 
su hubileo di 40 ana. 

E celebracion aki a tuma lugar na “La Dolce Vita” Restaurant, na 
unda sr. Freddy Rafiné a ricibi e hubilarionan, acompana pa nan 
distinguida familia. Sr. Freddy Rafiné a gradici cada un di emplea- 
donan pa nan dedicacion y nan bon trabao y a presenta nan certi- 
ficado, pin di hubileo, como tambe nan envelop cu contenido. 
Después e personal a brinda cu e hubilarionan y nan famia y un 
y tur pasa un atardi hopi agradable y alegre na “La Dolce Vita” 
Restaurant. 


Dos hubilario 
na RBTT Bank 



RECIENTEMENTE RBTT Bank Aruba N.V. a duna pabien na 
dos hubilario: Sandra Tromp y Rose-Ann Vasquez-Vrolijk. 
Sandra Tromp a recorda cu 30 aha pasa e’la cuminsa traha 
den e sector bancario. Sandra a cuminsa traha na 1978 na 
ABN-AMRO Bank como Kassier. Despues e’la ocupa diferente 
puesto entre otro: Hoofd Kassier, Supervisor Kas, Supervi¬ 
sor Customer Representation y Department Manager Retail 
Operations. Na october 2006 Sandra a wordo apunta como 
Manager Transfer na RBTT Bank Aruba N.V. 

Rose-Ann Vasquez a recorda cu 12 anay mey pasa, e’la cuminsa 
na First National Bank of Aruba N.V. como Statement clerk. 
Despues e’la ocupa e puesto di Credit Card Input clerk. Ac- 
tualmente Rose-Ann ta trahando como Card Center Assistant 
na RBTT Bank Aruba N.V. RBTT Bank Aruba N.V. ta desea e 
hubilarionan tur clase di exito. Pabien! 


B&P/ Interface Aruba a presenta Curso 

Ley di Labor den Practica na Aruba 



RECIENTEMENTE B&P/ 
Interface Aruba Training & 
Consultancy a haci entrega di 
certificado na e 21 cursistanan 
cu a participa na e curso “Ley di 
Labor den Practica na Aruba”. 
E curso aki a wordo desarolla 
specialmente pa duna mas spli- 
cacion riba e tereno di ley di la¬ 
bor y con esaki ta funciona den 
practica. E curso tabata tin un 
duracion di 18 ora, reparti den 
6 siman. Un bon conocimiento 
di e ley di labor ta di suma im- 
portancia ora cu bo ta doho di 
un empresa of tin un funcion 


den e departamento di Human 
Resources of como Manager di 
un compania. 

Tanto pa e compania y tambe 
pa e empleado nan no sali 
perhudica ta importante pa tin 
un bon conocimiento di e ley 
di labor. Ta importante pa sa 
kiko bo mester tene cuenta cu 
ne na momento di entre otro 
retiro di empleado. E docente 
encarga cu e curso aki ta un 
di nos expertonan local riba e 
tereno aki, sehor Enrique (Tito) 
de Cuba. E participantenan 
di e curso di Ley di Labor cu 


a ricibi certificado ta.Michael 
Stamper, Rebecca Maduro, 
Suzette Bareno, Solange Ci- 
cilia, Esmeralda Guerra, Astrid 
Franken, Sandra Geerman, 
Altagracia Lampe, Anthony 
Tromp, Lisanne Gomez, Haydee 
Bermudez, Mirurgia Ras, Sil- 
vana Bermudes, Nadine Yee, 
Olga Antonette, Giselle Pieters, 
Solange Kuiperi, y Zubaidah 
Ibrahim. E Photo ta islustra: 
docente Tito de Cuba, cu e 
participantenan. Un palabra ta 
bai na tur e cursista nan cu a 
termina e curso aki cu exito. 


Consulado General di Merca ta lansa website nobo 


CONSULADO General di Mer¬ 
ca cu placer ta invita publico 
en general pa haci uso di nan 
webiste nobo: http://curacao. 
usconsulate.gov. E website aki a 
worde desaroya pa duna infor- 
macion di Merca y di e mision 


mericano na Antiyas Hulandes 
y Aruba. Tin seccionnan cu ta 
cubri Visa pa Merca, servicio na 
ciudadanonan mericano, como 
tambe e ultimo noticianan, dis¬ 
curso y comunicado di prensa. 
Tambe a prepara y ta provee 


links’ pa informacion riba un 
gran variedad di maneho y 
asuntonan Mericano. 

Cualkier cu por ta bo interes 
na Merca, nos ta spera cu bo 
ya haya e website aki util, Con¬ 
sulado Mericano a laga sa. 

Converse ta celebra cien ana di originalidad cu 

Apertura di tienda na Aruba 


DURANTE 2008 Converse ta 
comememora 100 ana di ex- 
istencia y e hecho cu durante 
100 ana nan ta wordo identifica 
como e marca di zapato mas 
popular y desea den mundo. 
Amantenan di e marca aki awor 
por goza di henter e coleccion 
di Converse ya cu Aruba ta 
bira e di dos pais den Caribe cu 
un boutique exclusivamente 
dedica na e marca aki. Diasa- 
bra ultimo, representatenan di 
Converse na Aruba a organiza 
un evento dilanti e tienda de 
Caya Betico Croes, incluyendo 
musica di DJ, presentatcion en 
bibo di Honey Pot te hasta un 


backetball “hoop” pa esnan cu 
kier a purba na suerte pa gana 
premio. 

E coleccion di 2008 ta inclui 
variacionan di disenonan cu 
nunca ta sali fo’i moda y tambe 
productonan completamente 
nobo, cu ta combina disenonan 
moderno y elementonan clasico 
di Converse. Black 5, coleccion 
cu ta honra e prome equipo 
Afro-Americano di Basketball 
na 1920 te cu e Converse Orgin- 
als, cu ta pioneronan di ananan 
70 y 80 te cu e e streyanan di 
Basketball di awe. Converse 
tambe a re-introduci e diseno 



original “All Star Shoe” di 1917 
cu ta e modelo cu a wordo usa 
pa hopi streya di basketball 
durante ananan 70 y e modelo 
“Weapon” cu tabata rey di tur 
basket ball court durante e 
decada di 80. 

E siglo Converse tambe ta wordo 
conta via disenonan specifico 
cu ta destaca e puntonan mas 
remarcabel den historia di 
musica cu ritmonan manera 
Blues den ananan 30, folklor 
psicodelico y e nacemento di 
Funk rond di ananan 60 y 70 te 
cu Punk di ananan 80. Un cos ta 
sigur, Converse ta un tienda cu 
tin algo pa cada persona. 

Johnny Cano, supervisor di 
Converse Aruba a bisa cu “ger- 
encia ta sumamente contento 
cu e prome dia ya cu e ta mustra 
cu e acceptacion ta total. Pro- 
ducto original, disenonan unico 
y excelente prijs ta lo ke nos ta 
ofrece.” 

Converse Aruba ta conveniente- 
mente situa den Caya G.F. 
Betico Croes 14, net pabao di 
The Athletes Foot. 




I 


t un Dia den Bida 


* < 

» 


ft 


Awenochi 9'or 


E Doktorden lei mas hoben di Aruba 
Zayenne van Hessen Lade 

Email : undiadenbida@setarnet.aw Cel.: 592 2362 

Entrega di diploma di 
Buro Maxwell 






Si bo tip conduci na un articulo exclusivo den AWEMainta 
Potret saca cu camara of celuiar tambe ta participa 


Digicel 

E Red Mas Grandi y Mihor. 


y coach bo personal efectivo; 
Formanan y estilo di liderazgo; 
Ken mi ta como un Supervisor?; 
Planea bo trabao na tempo y 
tuma decision efectivo; y con 
pa maneha stress, keho y anda 
cu conflicto. 

Manera menciona e curso a 
wordo organisa pa Buro Max¬ 
well Training & Consultancy y 
a wordo dirigi pa senor Richard 
Maxwell RN/Docente. 
Participantenan cu a ricibi nan 
diploma pa e curso di Supervi¬ 
sion Profesional Avansa ta: 
Lourdes Noguera, di Noord 
Medical Center, Mireya Lud- 


mila Hernandez, di Aruba Res¬ 
taurant, Bernadina Gilhuys 
Bislick di Caribbean Mercantile 
Banky 

Gregilio Croes di WEB.N.V. 

E curso a bai den bon ambi- 
ente, e participantenan tabata 
hopi interactivo y a participa 
cu hopi interes. Pabien y hopi 
exito den futuro na tur e par¬ 
ticipantenan. 


RECIENTEMENTE a tuma 
lugar entrega di diploma di e 
curso: Supervision Profesional 
Avansa na edificio di SIMAR. 


Curso organisa pa Buro Max¬ 
well Training Y Consultancy. 

E curso a contene e temanan: 
Comunicacion efectivo; Instrui 




sms: 733 -TIPS. Wi! 733-3477 
ol small: iip3@awsmainia.com 

Un inspiracion cu a nace, despues cu mi a mira un 
grupo di burico riba e terenonan na Seroe 
Colorado, y alegria a yena mi curason, pasobra Aruba 
tin burico ainda. 

CU AMOR PA CUIDO Dl NOS BURICONAN 

Un bunita mucha muher, un bunita mosa 
El a crese den sabana y cunucu, meimei di bringamosa 
A hanja oportunidad di a conose, enamora, drenta y keiro y 
biaha un poco 

Cu e famia di su guapo y balente yoncuman, jolly y loco 
Pero cu respet pa otro den malo y den bon 
Hendenan complica pero cu sa stima, pidi y duna pordon 
E mosa aki a wordo acepta cu amor y comprension 
Pero un dia e burico mosa aki a cuminsa saca su hunjanan 
Lubida su humilde origen y su humilde curason 
Dios so sa di con e cambio den su comportacion 
Ta panja caro so e kier cumpra 
Regalonan simpel y chikito duna no ta wordo aprecia 

Sin pensa cu manera un tiki bot di critica. 

Ta cuminda exotico so e kier sinja come 
Nada malo, pasobra tur kier bai dilanti, tur hende y animal ta 

sinti.. 

Tur hende kier sinja algo mas den bida, hasta animal 
Pero e bunita mucha mosa aki a perde e strea di nort total 
E no tawata sa exactamente ta ken, kon y kiko su miedo ta 
pa sigui stima 

Su manera seco y sin respet di trata den publico cu ta wordo 
notay ripara.... 

A yega di critica su pareha di partinan fisico di su curpa 
E rosea y bientonan stranjo di sabana y cunucu a cuminsa 

supla 

Te cu un dia, un di nos grandinan den silencio tristo a ex- 

presa 

Cu bo por saca un buricu for di mondi 
Pero bo no por saca mondi for di e burico 
Un dicho cu a pone tur hende y tur bestia pensa 
Mas y mas, ora cu e mucha muher aki 
No ta dispuesto di pordona ni lubida 
Un di nos grandinan cu a bisele aigun berdad 
Pa e lus di amor no tranca den scuridad riba nan caminda 
Cosnan cu no a bai na su antoho cu a causa aigun boroto 
Ora cu cierto emocionnan a sali na cla spera of inespera 
E burico mosa aki ta hopi balente, e no ta floho 
Hasta e a demonstra cu e por ta bon studia 
Simannan, lunanan, anjanan a cuminsa pasa 
Cu plannan serio pa mara e oreanan y e rabonan y casa 
Mientrastanto e yerba berde a cuminsa bira heel 
Flornan pega na kadushi a cuminsa wak scheel 
Aloenan a cuminsa tapa nan orea y nan wowonan 
Pa no sigui tende ni mira cosnan fofo cu por sali for di man 
Sperando cu e amor pa su joncuman si a bira algo sincero di 

berdad 

Cu nan por sigui sinja hunto, den capricho ,pero cu humil- 
dad, no terkedad 

Asina mes cu nan mes a aleha pa ta mas den nan soledad 
Contento cu tin awor e sanctuario pa cuida nos buriconan 
Pasobra, nan tambe ta animalnan unico y special di ayera, 
awe y mayan 

Cu tin nan mesun manera di demonstra na otro nan fieldad, 
man den man. 

Autor : Ruthy “Lady Ruth” Vrieswijk-Bergen 


Gozando di dia di 
Venezuela na De Palm Island 




DE Palm Island tabata di fiesta 
dia 5 di Juli en conecshon cu 
e celebrashon di dia di Inde- 
pendencia di Venezuela. Un 
dia cu famianan a goza di tur e 
actividadnan cu De Palm Island 
tabata tin di ofrece. 

Pa e parti di F&B, “Taste of 


Belguim” tabata tin un menu 
special pa e dia aki, cu un all- 
you-can-eat buffet cu cuminda 
tipico Venezolano. Tabata tin 
entre otro carne mechada, car- 
aotas negras, cachapas, y hopi 
mas. Tambe un bolo special a 
wordo traha cu e bandera di 


Venezuela. Como actividad 
special C-U Band a entretene 
tur hende. Tambe tabata tin 
Beach baseball unda tur hende 
por a participa. De Palm Island 
ta wardabo pa bo bin disfruta y 
pasa un dushi dia. Bin diverti 
na De Palm Island!! 

Tres hoben a core busca auxilio, ya cu miembro di 
gang di Dakota a tira riba nan 


DIADOMINGO atardi, 3 mu- 
cha homber cu tabata coriendo 
banda di Eagle Beach a haya 
nan mes confronta cu dos mu- 
cha homber, un tal N., y e otro 
un tal C.W., kendenan ta forma 
parti di e gang di Dakota. 

E 2 mucha hombernan aki na 
momento cu e 3 hobennan a 
pasa den nan auto Mitsubishi 
Eclipse preto A-53208, a wordo 


bombardea cu piedra p’e dos 
hobennan. E mesun momento 
nan a dicidi di core bay Warda 
di Polis na Playa, pero e 2-nan 
a drenta den un pickup y a sigui 
nan tras. 

E hobennan cu ta A.R.I. naci na 
Venezuela di 19 aha, D. de la C. 
J. naci na Santo Domingo di 20 
aha, y G.R. di 19 aha, naci na 


Aruba, ta bisa polis cu mientras 
nan tabata coriendo, e hoben 
C.W. a tira riba nan cu arma di 
candela. 

Polis a nota cu e bentananan 
di e auto tabata kibra y tambe 
tabatin piedra den e auto. 

Den e bumper, polis a mira un 
buraco di bala di arma di can¬ 
dela. Polis a tuma nan denuncia 
y ta sigui cu e investigacion. 


Homber ta dal muher na sono y ta 
menase cu machete 


DIADOMINGO atardi, pa 
6.30, polis di Noord ta bay cu 
urgencia na un cas na Tanki Flip, 
unda un homber lo a maltrata 
un muher y ta menasando e cu 
machete. 

Ora cu polis a yega n’e cas, nan 
ta topa cu e muher N.C. naci na 
Surinam di 36 aha, na cas di un 


bisina, y e ta bisa cu e tabata 
drumi na sono na momento cu 
e homber R.A. naci na Corsow di 
65 aha, a drenta den su kamber 
y a grite y dale den su cara. 

Ora cu el a lanta el a mira cu e 
homber tabatin machete tambe 
den su man. 

N.C. ta bisa polis cu el a spanta 
formal y a core bay busca ayu- 


do, mientras e homber tabata 
coriendo su tras cu e machete. 
Ora cu polis a yega, ainda e 
homber tabata para dilanti di 
e cas, unda e muher a core bay 
busca ayudo. 

E tabata grita y zundra e habi- 
tantenan di cas. Polis a detene 
y hibe warda, unda el a keda 
sera. 


Waverunner a haya problema riba laman 


. r r Aira>ra t . 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO / INVITACION 
Na nomber di su esposa, yiunan, rumannan y demas famia 
nos kier a gradici un y tur 

Cu a compana nos na momento di fayecimento y entiero di 
nos difunto stima: 





Sr. Gilberto 
Feliciana 

“ Betty” 

Un gradicimento special ta bay na : 

Aurora Funeral Home pa e atenshon 
y bon servicio. 

Sra. Delia Willems y Gerente y Staff 
di Key Largo Casino. 

Alavez nos ta haci invitacion pa tres (3) Santo Sacrifico di 
Misa: 

Dialuna 7 di juli pa 7’or di anochi na misa Sta. Filomena. 
Diaranzon 9 di juli pa 7’ or di anochi na sitio di oracion 
“ José Gregorio Hernabdez ” na T.L. 

Diasabra 12 di juli pa 7’ or di anochi na Misa Sta. Filom ena. 
Despues di ultimo misa tin un Rosario na cas Paradera # 101-C 
na cas 

di su yiu Gilbert. 

Den nomber di su Senora,yiunan, rumannan y demas famia. 


DIADOMINGO atardi, pa 
6.30, un persona cu a bay wind- 
surf, a haye den problema riba 
laman, y el a perde surfplank. 
Mesora el a yama Strand Poli- 


tie, y nan a bay cu boto pa mira 
si nan por haya e persona su 
surfplank. 

Nan a busca, pero no a topa 
cune, pero si nan a haya un per¬ 


sona sinta riba un waverunner, 
sin por yega tera. 

E persona a bisa polis cu e mo¬ 
tor di e waverunner no kier 
start. Polis a tow e waverunner 
trece tera. 


-Aurora,.. 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO/INVITACION 


Habitante ta 
sorprende dos 
ladron den su 
veranda 


DIADOMINGO pa 8.30 di 
anochi, presencia di polis a 
wordo pidi na un cas na Seroe 
Patrishi, unda e habitante L.S. 
a topa cu dos homber para den 
su veranda. 

Na momento e dos sospechoso- 
nan a mire, nan a bay for di e lu- 
gar. El a duna polis descripcion 
di e dos sospechosonan. Polis a 
busca den becindario, pero no 
a topa cu nan dos. 



noticia@awemainta.com 

Tel: 583-1400 
Fax: 583-1444 



Mementomori Funeral Home N.V. 

Yolanda - Leo - Eugene 
Tel: 5833358 -Jax: 5837711 

GRADICIMENTO / INVITACION 


Den nomber di su esposo, yuinan, 
mama y rumannan, nos kier a gradici 
tur esnan cu na un manera of otro a 
juda y companja nos durante enferme- 
dad, na momento di fayecimento y 
entiero di nos Mena stima 

Un gradicimento special ta bay na 
Koningin Wilhelmina Kankerfonds, na 
Doei Jansen, Anita, Filomena, Maria y 
Norma pa nan atencion y carinjo. 

Na Sra Yolanda y Eugene pa nan trabao sublime. 

Na tur esnan cu a assisti na e acto di entiero, a jama, manda 
telegram y krans, y na tur cu a coopera cu Kankerfonds. 

Boso presencia y carino ta un consuelo pa nos. 

Alavez nos kier a in vita tur famia, amigo, bisina y conocirnan 
p'asisti na un Santo Sacrificio di Misa Diaranzon 9 di Juli. 
Despues lo tin un oracion na cas Monserat 31. 

Masha danki pa boso sosten y apoyo 
Famia Yarzagaray - Giel 



Nos ta gradici tur esnan cu a mustra interes durante enfermedad, 
fayecimento y entiero di nos tata, welo, omo y ruman: 


Eusebio Koolman 

miho conoci como Chebito 

Un danki special na Lila Richard- 
son, otro cantantenan y musiconan 
pa e bunita canticanan. 

Boso atencion tabata un consuelo 
pa nos y un muestra di aprecio pa 
nos defunto stima. 

Un danki special na personal y nos 
grandinan di Huize Maristella 
kendenan a duna Chebito tur carino durante su estadia na e cas 
pa nos grandinan. 

Alabes nos ta invita tur famia, bisina, amigo y conocirnan pa 
asisti na tres Santo Sacrificio di misa: 

diamars 8, diahuebs 10 y diasabra 12 di juli pa shet’or di anochi 
na Iglesia Inmaculata Concepcion na Santa Cruz. Despues di e 
ultimo misa nos lo resa un rosario na cas Sabana Grandi 5. 

Su yiunan: Leo, Nilda, Nico, Jossy y Tito y demas famia 

Curso di baile na Simadanza 
durante vakantie 

Cu Tracy Pietersz 


DURANTE vacantie grandi di scol, Simadanza 
lo ofrece diferente curso di baile, specialmente 
baile moderno pa hobennan. Por menciona en¬ 
tre otro Jazz, Tap, Hip Hop y Streetdance. 

Un ex-alumno di Simadanza, Tracy Pietersz lo 
duna diferente les p’asina traspasa su conoci- 
mento pa nos hobennan. Tracy ta un alumno cu 
a sobresali na Simadanza y despues a scoge pa 
bai studia baile na Rotterdamse Dansacademie 
na Hulanda. 

Aki el a studia entre otro Ballet clasico, Baile 
moderno, Jazz dance, Breakdance, Flamenco, 


Tap, Hip Hop y Streetdance. 

Na 2005 y 2006 Tracy a presenta e proyecto di 
baile “Got moves” cu cooperacion di ATV. 

Tur persona interesa, specialmente e hobennan, 
cu ta interesa pa participa na e cursonan di baile 
durante vacacion, por inscribi na Simadanza 
den Dakota Shopping Paradise of yama tel 582- 
6072 durante oranan di atardi. Por yama entre 
1.30 y 5.30 di atardi. 

Edad pa participa ta di seis aha pariba te cu 
adulto y tanto mucha muher como mucha 
homber por participa. 


Atrobe no tin 
ambulance 
disponibel 

ARUBA tin 7 ambulance pa 
duna servicio na henter pueblo. 
Pero ayera nos por a constata 
atrobe, cu no por duna un 
servicio optimal. Buscando in- 
formacion, nos di AWEMainta 
a bin compronde cu ta masha 
bunita pa tin ambulance, pero 
no tin personal suficiente pa 
traha.Varios di miembronan di 
Servicio di Ambulance, sea ta 
malo (AO) y/of ta cu vakantie. 
Consecuentemente e servicio di 
ambulance ta ser afecta, ya cu 
no tin hende pa haci e trabao. 
Dios spaar e isla aki. 


TA BEIIDE 


TERENO 

EEVGEDOM 

916M"na 
Tania Leeudert. 

Pr dj s 115.000 parnas 
infonnacion 
yama 59310S2 


FOR SALE 


14 CRT Monitors 15" black 
(used) Fis. 190,- 

6 Intel Celeron Computers 
with 15" monitors (used) 
Fis. 1150,- 

Call Cel: 594-8126 



TA BUSCA 


ESTILISTA 

Pa un cita yama 

586-8829 



LjXHDCATOCH 

0960 

8813 

1339 


ZXIAC 

5390 Geminis 


BIGFCUR 

7343 


SUPfftFOUR 

7794 


IDTTODDA 10-14-22-24-28 


DARIO 

3829 

0849 

4710 


CCRSCW 



su|do|ku 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


I Botica na Warda | 

Pabou di Brug: Botica Aloe 
Pariba di Brug: Botica Noord 

h Dokter na Warda m 

Pabou di Brug: dr. Jhannes Samuel 
Pariba di Brug: dr. Jhony van der Linde 


I Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis r 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor iTokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Desactiva e ‘time bomb' 
adolecente 

Mama di un mucha pre-escolar a yega di puntrami con e por lanta un 
mucha muher di tal manera cu e ta minimisa e chensnan di rebelion 
adolecente despues. E'la mira adolecentenan den otro famia cai den 
abuso di droga, relacion sexual prematuro y otro asuntonan danino, 
asina ta, e kier a sa si tin algo cu e por haci awor pa crea un 
adolescencia mas trankilo despues. 

Mi a bise cu tempo mi tabata mucha mi mayornan a tene mi for di 
problema cu un hala di regia. Nan tabata tin regia pa cada mal 
comportacion, mescos cu mayoria di otro mayor. 

Djei, cultura ta reenforza e reglanan ey y, di un manera of otro, e 
tabata funciona basta bon. Pero awendia esaki no ta suficiente. 

E mundo ta diferente, y simplemente tin mucho oportunidad pa 
muchanan coi e caminda robez. 

Ainda nan mester di restriccion y limite, claro, pero nan mester mas 
cos. Nan tin mester di motivacion pa haci loke ta corecto, y e deseo 
pa hiba un bida responsabel ta bin principalmente di un relacion di 
amor y di preocupacion, crea durente ananan pa mayornan cu a 
inverti nan mes den nan yiunan. 

Autor Josh McDowell tin e miho manera pa ilustra esaki. E'la bisa: 
"Regia sin relacion ta conduci na rebelion". Tin un gran sabiduria aki. 
Mayornan mester haci un esfuerzo resoluto pa construi puentenan 
cu ta yega na nan yiunan, cuminsando hopi tempran, pa goza di bida 
como un famia, hari y conversa y haci cosnan cu ta pone e 
generacionnan crece bai na otro. Esey ta e miho manera cu mi 
conoce pa desactiva e 'time bomb' adolecente, prome cu e mecha 
worde cendi. 




PA TUR FIESTA 
PA MUCHA 

YAMA 

5923523 / 5S3S769 


No por otro, mirando con tur 
cos ta sigui subi 


Pan di prijs lo conoce 
un aumento atrobe 


PRIJS di tur cos ta aumentando na Aruba y pan no ta un ex- 
cepcion. Maske cu Gobierno tin un prijs controla, Ministerio di 
Asunto Economico y di Finanza, no por nenga e peticion haci p’e 
Asociacion di Panaderia Arubano, cu a pidi un aumento di Afl. 
3,50 pa un kipachi. 

Pueblo no ta gusta, pero e aumento aki ta debi na varios factor, 
e.o. di exterior, unda fuera di harina, otro ingredientenan pa traha 
pan tambe a aumenta, pa no papia mes di awa, coriente y riba 
dje gasolin. Fleta a subi, plastic pa empaketa pan, tur esakinan a 
aumenta tambe. 

Asociacion di Panaderia a desea p’e aumento aki bay na vigor for 
dia 1 di juli ultimo, pero te ainda e asociacion no a haya reaccion 
di parti di Gobierno. Y si Gobierno tarda, y no duna e aprobacion, 
e panaderianan ta haya nan mes obliga di aumenta prijs. 

Ya caba prijs di otro productonan di harina a aumenta caba. 

Den pasado, Asociacion di Panaderia y Gobierno a yega na un 
formula pa aplica y stipula prijs di pan. 

Panaderianan ta consciente cu sigur cu benta di pan lo cay, pero 
no por otro. Mirando con tur cos ta sigui subi, pueblo lo mester 
bira mas consciente ora di haci su compras. 


Usa bo placa concientemente cada disa 



Abona y ri c: i bi bo 
corant preferi te na 
porta di bo eas tur 
mainta 


Abona yama 583-1400 


TIPO Dl CAMBIO OFICIAL 

Valido pa 08 juli 2008 


Placa Extrarhero 

Bark Papenen 

VMsselerv Cneque 

ReisChequeen 

Q/erBækingen 

Benla 

na 

PiHico 

US Dollar 

1.77 

1.78 

1.80 

CAN Dollar 

1.72 

1.74 

1.76 

Engelse Pond Sterling 

3.44 

3.49 

355 

ZAiteeæ Frank per CHF. ICO 

172.36 

17306 

173.88 

NedArt GUden per ANG. 100 

96.00 

100.00 biljetten 100.20 
dTq./o\erboeking 100.00 

J apanæysn perj PY. 10.000 

163.96 

165.46 

167.12 

EuuperXEU. 100 

276.23 

278.75 

281.55 



Provision di Devisa 1.3% 
Segun artic ulo 12 di Afkondigingsblad 
di Aruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

Aries 21 Mrt - 20 Apr 

Tene cuidao awe, pasobra bo ta hopi 
distrai pa cai den problemanan si bo no pone 
atencion. Accidentnan domestico por wordo 
evita si bo wak unda bo ta cana. 

Tauro 21 Apr - 20 Mei 

No permiti cu un malcomprendemento 
dana un relacion cercano. Asina bo cuminza 
comunica lo bo ripara cu boso tin e mesun 
perspectiva di e cosnan. 

^^Geminis 21 Mei-20Jun 

Por fin, cosnan a cuminsa drecha y tin 
un aire nobo di romance den bo bida awe. No 
deslumbra cu e encanto di un hende, pasobra 
lo bo por keda desiluciona ora su briyo paga. 

^£2^ Cancer 21 jun -20 jui 

E luna aki tin aigun momento decisivo 
cu ta wardabo, pasrticularmente relaciona cu bo 
plannan personal. E cambionan ta na caminda 
ybo mester ta flexibel. 

Leo 21 Jul - 20 Aug 

Miembronan di famia ta parse critico 
tin biaha, pero nan ta mas obhetivo cu loke bo 
ta kere. Lo bo por ricibi un dosis di bo propio 
medicina. 

J Virgo 21 Aug-20Sep 

Bo sentido di humor ta e clave pasalba 
un relacion personal awe, aunke demasiado 
ingenio lo hincabo den problema tambe. 
Sarcasmo mester wordo evita a todo costo! 

Libra 21 Sep-20Okt 

BO bida a pasa den asina hopi cambio 
ultimamente cu bo no por kere bo suerte. Bon, 
tin mas pa bin, y e noticianan ta lo ta bon. 

/ Scorpio 21 okt - 20 Nov 

Bo a bin ta hopi ocupa recientemente 
cu bo a lubida di duna atencion na esnan cu ta 
mas cerca dibo. Un hende cu ta preocupabo 
ta sinti su mes rechaza, dus purba pone mas 
atencion. 

i\Sagitario 21 N OV -20Dec 

Bo a bin ta puntrando bo mes si e 
cosnan lo mehora den bo bida amoroso, y 
kico bo por spera den un relacion importante. 
Bon noticianan y comienzonan nobo ta na 
caminda. 

Capricornio 21 Dec -20j an 

Bo falta confianza den bo mes awe y lo 
bo no por responde bo mes sin ningun motibo. 
Pero un reunion social den fin di siman lo trese 
admiradornan nobo y ta subi bo autoestima. 

Aquarius21jan 20Feb 

Bonolotacontentosibonohacinada 
awe, bo mester bai afor. Planea algo special pa 
cambia e scenario. 

Piscis 21 Feb - 20 Mar 

Tin conflicto den na e momentonan aki 
si bo dicidi para fuerte y defende loke bo kier. 
E otronan lo tin problemanan pa acepta esaki y 
diplomacia ta esencial. 

Denia, SPANJA: Un toro ta ataka un homber riba e waf durante e tradicional celebracion di toro na e puerto di Denia Alicante 
Juli 7, 2008 


Nos Mundo Loco 


Mucha a ser bisa 
cu e no ta existi 

Un mucha muher di 16 aha di Essez 
kende a biba na Inglatera henter su 
bida a ser bisa cu oficialmente e no 
ta existi. 

Jade Jacobs-Brooks no tin un certifi- 
cado di nacemento, no tin paspoort 
y ningun manera di prueba kende e 
ta door di un confusion ora e a nace 
riba un vakantie na Spana. 

E authoridadnan Sparto a entrega 
documentonan incorecto, y sin un 
certificado di nacemento Sparto 
valido e nunca por a reigstra su 
nacemento na Inglatera. 

E problema a bin dilanti ora cu re- 
cientemente e a aplica pa un trabao 
y a ser nenga pasobra e no por a 
prueba su identificacion. 

Jade kende ta biba na Harlow a bisa: 
“E ta asina un sentimiento strano 
manera cu bo no ta existi den e pais 
aki. Ml bida ta para na e momento- 
nan aki. Mi no por haya trabao, haya 
un rijbewijs, biaha internacionalmente 
of casa. Mi no por ni bay pa un dia 
Francia. 


Graduadonan di 

Curso “Supervishon Profesional” 

Na B&P Interface Training. 


RECIENTEMENTE un grupo 
di 14 empleado for di e sec- 
tor priva y sector publico, a 
sigui e curso di B&P/ INTER¬ 
FACE tocante “Supervishon 
Profesional”.E obhetivo di e 
curso intensivo aki di 6 dia, 
tabata pa adkeri conocimiento 
importante di supervishon y pa 
ricibi e herment nan necesario 
con pa supervisa trabao. Tambe 
pa sinja con pa fortalece e effec- 
tividad di supervishon pa asina 
crea un team cooperativo cu 
ta produci na trabao. E curso a 
wordo presenta door di Sr. Juan 
Kock, Trainer Certifica den ser- 
vicio di B&P/ Interface Aruba. 
Esnan cu a gradua ta: Debo- 
rah van Rijn, Jo Anne Tromp, 
Roslyn M. Salas Vrolijk, Yarelyn 
Figaroa-Kelly, Monique Plaza, 
Leonardo da Silva, Elynne Kelly, 



Gwendolyn Correa, Sulis Tho- son, Ivy Margaretha, Jeanine palabra di felicitacion ta bai na 
dé, Garey Sloley, Eric Richard- Cornett, y Rotlin Dirksz. Un tur e graduadonan. 


“Mi ta hopi, hopi rabia aigun mo¬ 
mento pero mi ta prepara pa haci 
tur loke mester pa mi por biba un 
bida normal.” 

Jade a nace 25 di September 1991 
na e hospital di Veya Baja, serca di 
Alicante na e Costa Blanca, mientras 
su mayornan Linda y Victor tabata 
disfruta di un vakantie. 

Un serie di malcomprondimiento y 
erornan burucratico a causa pa nan 
abondona Spana sin e documento¬ 
nan corecto, y a pasa e ultimo 16 aha 
ta purba di resolve esaki. 

Su tata, Victor a bisa cu e hospital no 
tin ningun record di su nacemento, 
dus e no por wordo ser sigui bek den 
tempo pa haya e papelnan corecto. 

Sehor Jacobs-Brooks di 52 aha a 
bisa: “Nos no sa mas ki caminda 
pa cana. E problema aki ta bayendo 
caba pa 16 aha y e ta mas cu un 
joke na e momentonan aki. Jade ta 
birando hopi depresivo.” 

Sueli Kelly a celebra su di 13 ana na Buccaneer 




RECIENTEMENTE Sueli Kel¬ 
ly, kende a celebra 13 ana, a haci 
esaki na Buccaneer Restaurant. 
Su mayornan Sandra & Robert 
tabata masha contento di por a 
hiba nan yiu muher Buccaneer, 
ya cu esaki ta su restaurant 
faborito, unda e gusta come su 
escargot. E waiternan a percura 


pa canta Happy Birthday pa 
Sueli, y a percura p’e sorpresa 
di e mayornan, cu ta un oloshi 
Tous.Banda di a cumpli ana, 
Sueli Kelly a bay over y aworaki 
a cuminsa goza di un vakantie 
bon mereci. Sueli Kelly proxi- 
mamente lo biaha cu su mama 
pa Chicago pa atende un con- 


ferencia di Order of Rainbow 
for Giris. E ta un mucha masha 
sabi y amable y ta gusta hunga 
basketball, landa y pronto e 
kier sina toca guitara electrico. 
Un biaha mas Happy Birthday 
y cu Dios Bendicionabo, Sueli 
ta desea di tur na Buccaneer 
Restaurant y di AWEMainta. 


Sarah-Quita ta impresiona 
n’e competencia mundial 
di windsurfing 



FOR di Aruba Sailing Association, nos a haya un serie di foto 
di Sarah-Quita Offringa, kende ta participa n’e Camponeato 
Mundial di Windsurfing 2008 cu ta tuma lugar na Islas 
Canarias. For di e comentaristanan di diferente pais, Sarah- 
Quita ta un berdadero profesional y ta impone su mes den e 
deporte aki. Haciendo Aruba mas conoci ainda, pasobra tur 
hende ta puntr’e di ta di cua pais e ta. Y Sarah-Quita mester 
splica unda Aruba ta keda, esta den Caribe, un isla masha 
chiquito, pero grandi pa su hendenan, manera Sarah-Quita 
Offringa ta pa nos. 


Jared Fogle di bishita na AWEMainta 




SIMAN pasa, Jared Fogle, 
acompana pa Jeff Lopez di Tera 
Group y Giovanni Bermudez 


di Subway a haci un bishita 
di cortesia serca nos Director, 
Victor (Toko) Winklaar. Esaki 


ta di dos bishita na Aruba, di 
parti di Jared Fogle, kende ta 
sigui splica, con por baha peso, 
comiendo unicamente sand- 
wichnan di Subway. Logico cu 
esaki a bay combina cu eherci- 
sio tambe. Y asina e ta biahando 
rond mundo pa propaga su 
formula pa come saludabel y 
baha peso. Na Aruba el a hiba 
varios lectura na scol, y te ainda 
pa motibonan inexplicable 
un di e actividadnan aki a ser 
para, cu mester a tuma lugar na 
Centro Deportivo Betico Croes. 
Pakico? Esey Departamento di 
Ensenanza lo por splica. Tambe 
Jared Fogle a participa n’e cami- 
nata di Aruba Bank, cu tabata 
asina exitoso. 

Surienne a cumpli su prome ana 

TABATA diadomingo ultimo, cu Surienne a cumpli su prome anito. Su mayornan no a laga e dia 
aki pasa sin mas, y a celebra esaki na Arcade Play Ground. E popchi di cas a recibi felicitacion di su 
mami Suzy Petrochi, su papi, Ricky Wever, madushi y padushi y di demas famia. Felicitacion tambe 
ta bay di parti di nos di AWEMainta. Surienne, hopi pero hopi ana mas di bida. 





















































































